Sonja Todorović , RTS\nVest da je majka iz Beograda ostavila šestomesečnu bebu u kolima, koja je kasnije zajedno sa detetom odneo Parking servis, proteklih dana izazvala je oprečne reakcije u javnosti, od osude do opravdanja.\nOsim što je protivzakonito, ostavljanje dece u kolima nikako nije bezbedno, čak ni na "minut", slažu se stručnjaci. Upravo u tom "minutu" stradaju deca mlađa od tri godine. Širom sveta zabeleženi su i slučajevi da zbog toga što su ostavljeni dugo u kolima umiru i tinejdžeri od 14 godina. Zato, nikada ne ostavljajte decu same u automobilima, jer svakakve veoma neželjene situacije su moguće.\n1. Auto može da odnese pauk\nKao što se nedavno dogodilo Beograđanki Jeleni Manojlović, kada je prema njenim rečima, na pet minuta izašla iz kola u kolima je ostavila svoju bebu. Na ovo se, kako kaže, odlučila jer je napolju bilo hladno. Međutim, kada se vratila, kola nisu bila tu, odnosno vozilo Parking servisa je odnosilo njen auto zajedno sa detetom! Ono što je najstrašnije ni radnici Parking servisa nisu bili svesni prisustva malog deteta koje je spavalo na zadnjem sedištu. Jelena se srela sa kolektivnom osudom, a njen slučaj je prijavljen i Centru za socijalni rad.\n2. Toplotni udar zbog vrućine u kolima\n3. Zimi može doći do hipotermije\nNije ni zima ništa manje opasna, naročito ako se dete ostavlja u kolima u kojima je isključen motor, a samim tim i grejanje. Tada temperatura u automobilu može naglo da se smanji, a samim tim i dete je u velikom riziku od nastanka hipotermije, kada telo gubi toplinu brže nego što može da se zagreje. Ovo stanje ozbiljno može ugroziti detetov život.\n4. Gušenje zbog izduvnih gasova\nUkoliko se tokom zime dete ostavlja u upaljenom automobilu, sa uključenim grejenjem, tada postoji velika verovatnoća da se dete otruje od izduvnih gasova. Takvo trovanje može dovesti do upadanja u komu, pa i smrti. Trovanja dece na ovaj način nisu bila redak slučaj u prošlosti.\n5. Krađa automobila\nUkoliko ostavite automobil upaljen, zato što vam detet na zadnjem sedištu spava, a vama treba na primer, par minuta da "skoknete" do prodavnice, postoji mogućnost da vam automobil neko ukrade.\nViše puta su zabeleženi incidenti, kada lopovi kasnije shvate da na zadnjem sedištu spava dete, zbog čega i kola i dete u njemu ostavljaju na nekoj zabačenoj lokaciji. Tako roditelji nesvesno ugrožavaju bezbednost deteta.\nDeca predškolskog uzrasta pod stalnim nadzorom roditelja\nDirektorka Prihvatilišta za urgentno zbrinjavanje zlostavljane dece Ivana Milosavljević rekla je za RTS da zakon nalaže da deca predškolskog uzrasta moraju biti pod stalnim nadzorom odrasle osobe, ali da roditelji sami procenjuju da li mogu da ostave dete na pet minuta.\n- Naravno, to pod stalnim nadzorom ljudi različito tumače, da li je to 24 sata ili možemo pet minuta da odemo negde. Roditelji tada sami procenjuju da li su njihova deca bezbedna i da li je tih pet minuta u redu. Ovde imamo slučaj da je beba spavala u kolima (nedavni slučaj kada je pauk Parking servisa u Beogradu odneo automobil sa bebom). Naravno, sigurno je majka procenjivala da li da probudi dete, da li da ga ne probudi, ako je pet minuta i napolju kiša i vetar šta je bezbednije i bolje za dete u tom trenutku - navodi Milosavljevićeva.\nOna je ukazala da je u Americi donet pravilnik gde su se roditelji bunili da deca mlađa od 12 godina ne mogu da budu sama u kući, do 16 godina ne mogu noću ostati sama, a male bebe treba da su pod stalnim nadzorom.\n- Onda se postavilo pitanje da li roditelji mogu da procenjuju da li su njihova deca sposobna i koliko su spremna da sama budu u porodici neko vreme. To znači da li dete zna da se ponaša u rizičnim situacijama, urgentnim situacijama, kome otvara vrata kada pozvoni, kako se ponaša kada je samo u kući - navodi Milosavljevićeva.\nCest slucaj je da se deca ostavljaju u automobilima na mestima koja obezbedjuju sluzbenici privatnog obezbedjenja: to su uglavnom parkinzi komercijalnih centara ili parking nekog drugog javnog objekta. Takodje, kada neko primeti dete ili pak neku zivotinju u automobilu, obicno te osobe o tome obaveste prvo privatno obezbedjenje.\nSta raditi u takvim situacijama: Kada sluzbenik privatnog obezbedjenja dobije informaciju da je u nekom vozilu zatvoreno dete o tome treba odmah obavestiti ili kontrolni centar ako ga ima ili odgovorno lice obezbedjenja. Zatim na licu mesta proveriti u kakvom je stanju zatvoreno dete:\nUkoliko je dete pri svesti i ne pokazuje znakove zivotne ugrozenosti treba odmah pokusati ostvariti kontakt sa roditeljem (preko razglasa ukoliko ga ima, ili ako je u pitanju manji objekat kao sto su biroi banke ili slicno, jednostavnim pozivom prisutnim licima) Tokom potrage za roditeljem sluzbenik obezbedjenja treba da je pored deteta i da ga nadzire celo vreme bez napustanja. Ukoliko se kontakt sa roditeljem ne ostvari pozvati policiju i traziti upustvo sta da radite. Ukoliko ne postoji zivotna opasnost po dete, policija ce obicno da posalje patrolu ili ce vam jednostavno dati upustvo da razbijanjem stakla otvorite vozilo itd.\nUkoliko je dete bez svesti, pokusati lupanjem u staklo osvestiti dete, ukoliko zakljucite da je zivot deteta ugrozen obavestiti hitno policiju o situaciji. Policija ce vam u takvom slucaju odobriti razbijanje stakla radi oslobadjanja deteta. Po otvaranju vozila hitno proveriti zdravstveno stanje deteta, pozvati hitnu pomoc i o stanju deteta obavestiti dezurnog doktora koji ce vam dati dalja upustva, Istovremeno, kontrolni centar ili odgovorno lice obezbedjenja treba da pokusa da ostvari kontakt sa roditeljem deteta itd.\nZasto je vazno da obavestite policiju i trazite upustvo ili dozvolu da razbijete staklo na vozilu kako bi oslobodili dete?\n- Vecina roditelja koji ostavljaju dete u vozilu to smatraju normalnim i vec je bilo slucajeva da vlasnici vozila podnesu prijavu protiv privatnog obezbedjenja zbog razbijanja stakla pod izgovorom da su ostavili dete u vozilu na samo par minuta. Ukoliko ste pozvali policiju i ona vam dala nalog da razbijete staklo postupili ste po nalogu ovlascenog lica i samim tim ste pravno zasticeni.


Analitičari: najneregularnija kampanja u Srbiji do sad\nU nedelju, 2. aprila, građani Srbije još jednom izlaze na birališta da, u redovnom izbornom terminu, izaberu predsednika Srbije. Ako je verovati agencijama za istraživanje javnog mnenja, predsednički izbori u Srbiji su odavno odlučeni i kako pokazuju ankete, jedino pitanje bez odgovora je koliko će iznad 50 odsto glasova osvojiti lider naprednjaka Aleksandar Vučić.\nSlično je i na kladionicama, koje Vučiću za daju 52 odsto, a naspram ove igre velikih brojeva opozicioni predsednički kandidati i dobar deo javnosti postavljaju pitanje predizborne kampanje i izbornih uslova u kojima će se trčati trka za predsednika Srbije.\n„Ja mislim da su ovo najneregularniji izbori, kada je reč o predizbornoj kampanji. Kako će da bude na brojanju glasova - to ćemo tek da vidimo”, kaže Cvijetin Milivojević iz agencije “Pragma”.\n“To nam govori da su preduslovi za održavanje demokratskih izbora svedeni na mogući minimum. Ukoliko ne postoji kontrola, koja je sistematska, onda možemo da pretpostavimo da će različiti akteri pokušati da urade različite stvari koje mogu da ugroze kvalitet izbornog procesa”, ocenjuje Raša Nedeljkov iz organizacije CRTA.\nJutros su skoro sve naslovnice dnevnih novina osvanule sa reklamnom porukom Aleksandra Vučića, ali i bez toga ova predizaborna kampanja ostaće upamćena i po neravnopravnoj zastupljenosti presedničkih kandidata u medijima - kako pokazuju istraživanja, Vučić je sam imao na RTS-u 56 odsto prostora za predstavljanje, a svih ostalih deset kandidata zajedno dele preostalih 44 odsto.\nU pojedinim komercijalnim medijima ta neravnoteža u korist kandi-data vladajuće koalicije je još izraženija.\n“Vi imate petoricu opozicionih kandidata koji su faktički diskvalifikovani po svim mogućim osnovama. Oni ni ljudski sad, a nažalost večina birača u Srbiji veruje onome što gleda na TV Pink i RTS-u, ti ljudi faktički ni pod kojim uslovima ne zaslužuju da se pominju kao kandidati, a kamoli da budu ozbiljni kandidati. Takva vrsta diskvalifikacije nije viđena u vreme Miloševića, ili makar nisu viđene tolike razmere diskvalifikacije”, ističe Cvijetin Milivojević.\nSa druge strane, Raša Nedeljkov iz udruženja CRTA podseća i na to da je REM najavio da neće nadgledati rad televizija u kampanji, da je ostao sporan sastav RIK-a, da ni Agencija za borbu protiv korupcije neće u punom kapacitetu nadgledati izbore. Takođe, samo će šest OEBS-ovih posmatrača biti prisutno u nedelju na izborima.\n“Mogu da tvrdim da kada ne postoji kontrola, kada ne postoji svest da će ipak neko tužilaštvo da reaguje ukoliko podmićujem, ukoliko prisiljavam nekoga da bude na listi za sigurni glas, ukoliko pretim ili na neki način utičem na svog zaposlenog da glasa, ili ne glasa za nekoga, da bude na nečijem mitingu, ili ne bude na nečijem mitingu, kada znam da neće niko da me kontroliše, da neće niko da me privede zbog toga, onda ću raditi sve.”\nOvde se priča vraća na početak - hoće li biti drugog kruga i šta opozicija može da očekuje u nedelju na izborima.\n“Ono jedino što može da bude nada za ove nesrećne opozicione kandidate, oni zapravo i nemaju cilj da pobede, nego cilj im je da bude drugog kruga. Mislim na one prave opozicione kandidate. Ili opet, ako bude drugog kruga, da oni baš uđu u drugi krug. To je jedna potpuno suluda situacija. Oni se bore između sebe sad, ko će biti drugi, ako bude drugog kruga”, smatra Cvijetin Milivojević.\nNa kraju, ne treba zaboraviti ni činjenicu da iza Aleksandra Vučića stoji jaka i moćna SNS, koja zajedno sa SPS-om, Ljajićevim SDS-om i drugim strankama daje odličnu startnu poziciju. Naspram Vučića, ni jedan drugi predsednički kandidat nema podršku tako velikih stranaka, a neki od njih nemaju čak ni stranku iza sebe. Sve govori u prilog tome da će za opoziciju ovo biti teška nedelja, ali možda je ipak bolje sačekati da ta nedelja prođe.\nCRTA: funkcionerska kampanja pred izbore u Srbiji\nVučić dominatan u medijskoj kampanji


Fabrika&Coffee u Tuzli/ Domaći premium brend kafe vrhunskog kvaliteta!\nPoslovnePoslovne vijestiFabrika&Coffee u Tuzli/ Domaći premium brend kafe vrhunskog kvaliteta!\nFabrika&Coffee – Prva kafeterija u tuzlanskom kantonu\nS posebnom pažnjom pristupaju odabiru najfinijih vrsta kafe širom svijeta, od srednje i Južne Amerike, preko Afrike, pa sve do istočne Azije, kako bi svojim potrošačima ponudili kafu premium kvaliteta.\n”Naše osoblje čine obučeni i certifikovani stručnjaci u oblasti proizvodnje kafe. Svakoj aktivnosti pristupamo s maksimalnom posvećenošću i entuzijazmom da bismo proizveli kafu vrhunskog kvaliteta koja će zadovoljiti vaše preferencije”, ističe vlasnik Almedin Kovačević.\nFabrika&Coffee je i prva kafeterija na tuzlanskom kantonu koja ne koristi komercijalnu kafu već proizvode sopstvenu, kao i niz drugih noviteta.\n”Imamo više brendova kafe, također smo prvi na tuzlanskom kantonu koji koriste pripremu domaće kafe na vrelom pijesku”, kaže Kovačević.\nFabrika & coffee – Domaći premium brend kafe vrhunskog kvaliteta!\nAko želite vrhunsku kafu u ljubazno osoblje posjetite ih u centru grada u ulici Turalibegova br.2.


„DayCul Training„ – Pokret gorana i Centar Volontera Pančevo\nPokret gorana i centar volontera Pančeva će od 8. do 15. aprila 2013. Godine u Pančevu relizovati trening o kulturnoj raznolikosti i interkulturnom učenju, pod nazivom „DayCul Training„. Ovaj projekat se finansira kroz Evropski program „Mladi u akciji“.\nTrening će se realizovati u prostorijama Doma omladine, a učesnici iz Srbije, Albanije, Makedonije, Crne Gore, Kipra, Italije, Rumunije i Hrvatske biće smešteni u novootvorenom „Famili Garden.hotelu„, koji se nalazi u Goranskom parku.\nGrad Pančevo kao multietnička i multikulturalna sredina, u kojoj postoji raznolikost nasleđenih kulturnih praksi i različitih kulturnih vrednosti veoma je pogodno okruženje za mlade, u smislu kulturne raznolikosti i interkulturnog učenja.\nIz tog razloga se javila potreba za realizacijom ovog projekta, i da se na ovaj način promovišu i razvijaju vrednosti kod mladih kao što su tolerancija, prihvatanje različitosti i poštovanja ljudskih prava.\nUčesnici treninga će osam dana živeti i raditi zajedno i učiti jedni od drugih i na taj način ojačati ideju da su svi građani Evropske zajednice – drugačiji, ali ipak svi jednaki.


Studenti iz dijaspore o praksi u Nišu | Belle Amie\nLokalizovan požar u Zaječaru, nema povređenih\n17:25, 17. 07. 2013 >> 12:04 Društvo, Niš 0\nU Nišu su od 2. jula na letnjoj praksi boravila četiri srpska studente iz dijaspore koji se obrazuju na univerzitetima u zemljama iz kojih dolaze, a sutra će, u maloj sali Univerziteta u Nišu pokušati da prenesu svoja iskustva tokom tronedeljnog boravka u gradu. Oni će na konferenciji za novinare, koja počinje u 10 sati, govoriti i o razlikama u sistemu obrazovanja između Srbije i zemalja iz kojih dolaze. Njihov boravak u Nišu organizovan je preko Kancelarije za saradnju sa dijasporom, a u okviru projekta „Upoznaj državu Srbiju“ koji sprovodi nacionalna alijansa za lokalni ekonomski razvoj, NALED, uz podršku Telenor fondacije i Ambasade Švajcarske.\nSrpski studenti iz dijaspore su tokom boravka u Nišu i letnje prakse obišli većinu uprava i institucija, kao i javnih predužeće i nišku Turističku organizaciju.\nO svojim iskustvima govoriće Natalija Nikolić, studentkinja međunarodne poslovne ekonomije u Austriji, Belinda Groszman, studentkinja menadžmenta i strategije poslovanja preduzeća u Francuskoj i Filip Popović, student ekonomije u Italiji. U Nišu je sa njima boravio i Dimitrije Tasić, student političkih nauka i ekonomije u SAD, koji je zbog obaveza na univerzitetu morao ranije da otputuje iz Niša.\nJedan od ciljeva oganizovanja letnje prakse je, kažu organizatori ovog projekta, motivacija srpskih studenata u dijaspori da se vrate u Srbiju i znanje i iskustvo stečeno u inostranstvu upotrebe za podsticanje lokalnog ekonomskog razvoja.\nU prethodne dve godine letnju praksu NALED-a prošlo je 37 studenata iz SAD, Kanade, Francuske, Italije, Nemačke, Austrije, Velike Britanije, Švajcarske, Švedske, Slovačke i Makedonije, a nova znanja sticali su u 30 lokalnih samouprava i 15 kompanija.


Pomocdrzave – UDARNA VEST . rs\nPreduzeća će imati znatno bolje uslove da prebrode krizu, jer dobijaju 18 meseci do dve godine grejs perioda i otplatu na pet godina. Pomoćnik ministra finansija Ognjen\nministastvofinansija, Pomocdrzave, pomocprivredi, RatuUkrajini, sinisamali, srbijaLeave a Comment on NOVA DRŽAVNA POMOĆ za firme zbog RATA U UKRAJINI! Dodatnih 400 miliona evra za SRPSKA PREDUZEĆA za dve sedmice!\nDanas je usvojena mera pomoći za oko 1.400 preduzeća, čije poslovanje je usmereno na tržišta Rusije, Ukrajine i Belorusije. Oni će imati mogućnost da koriste drugu garantnu\nekonomija, jorgovankatabakovic, ministastvofinansija, NarodnabankaSrbije, Pomocdrzave, pomocprivredi, RatuUkrajini, sinisamali, srbijaLeave a Comment on Pomoć za srpska preduzeća zbog sukoba u Ukrajini: Evo kakva bi šema mogla da bude


Home > Biografije > Mihajlo Pupin (1858 – 1935)\nMilan Milošević 12. 03. 2019.2019-03-12T20:40:10+02:002019-03-12T20:40:10+02:00 Biografije 1 Comment\nNa današnji dan, 12. marta 1935. godine u Njujorku preminuo je Mihajlo Pupin, naučnik, pronalazač, profesor na Univerzitetu Kolumbija, nosilac jugoslovenskog odlikovanja Beli orao Prvog reda i počasni konzul Srbije u SAD.\nRođen je 9. oktobra 1858. godine u malom selu Idvor, u Banatu. Osnovno obrazovanje stekao je u rodnom mestu, a srednju školu završio je u Pančevu. Zbog aktivnosti u pokretu Omladine srpske i sukoba sa nemačkom policijom, napušta Srbiju i 1872. godine odlazi u Prag nastavio školovanje. Nakon očeve iznenadne smrti, u martu 1874, u svojoj dvadesetoj godini života doneo je odluku da prekine školovanje u Pragu i da ode u SAD.


SLEDI NOVA SELIDBA: Gaćinović leti u Ajntraht - SPORTSKI ŽURNAL\nVezista Hofenhajma na zimu odlazi na pozajmicu\nFOTO: EPA/Adam Pretri\nMijat Gaćinović je leta 2020. godine odlučio da promeni sredinu. Napustio je Ajntraht posle pet uspešnih sezona i preselio se u redove Hofenhajma, jer je želeo nove izazove.\nU prvoj sezoni je imao zapaženu minutažu, ali posle samo pet meseci u novoj, čini se da bi mogao ponovo da se vrati u tim iz Frankfurta na pozajmicu do kraja sezone ili pronađe novi klub.\nGaćinović se nije naigrao u Hofenhajmu. U prethodnih pet meseci je igrao samo šest utakmica, četiri u Bundesligi i to je često dobijao priliku s klupe (igrao 107. minuta) i dve u kupu gde je odigrao ukupno 27 minuta, što svakako nije ono što je on želeo.\nMijat koji nije konfliktna ličnost, već igrač koji se svojim radom i trudom nameće trenerima kod kojih je do sada bio nije se bunio. Strpljivo je čekao svoju priliku, ali je još uvek nije dobio. Pre samo nedelju dana odigrao je prvo poluvreme na gostovanju protiv Grojter Firta i odmah je zamenjen bez nekog veće razloga.\nUpravo sve ove činjenice govore da bi Gaćinović mogao da na zimu napusti Hofenhajm, ali i izjava trenera Henesa, koji je rekao da je konkurencija na mestu na kojem igra Mijat velika i da mora da bude zadovoljan minutažom.\nKada su mu postavili pitanje pred duel u Kupu protiv Kila, da li će na srpskog reprezentativca računati i u narednom periodu, on je samo kratko prokomentarisao da će mnogo toga zavisiti od prelaznog roka, jer je svojim polodavcima izneo spisak igrača koji su mu potrebni za visok plasman.\nOliver Glasner trener Ajntrahta je u nekoiko navrata rekao da timu nedostaje igrač profila Mijata Gaćinovića i da bi on voleo da se vrati u Frankfurt. S druge strane prema pisanju nemačkih medija za odličnog vezistu intersovanje je pokazalo i nekolilko klubova iz Francuke i Španije.\nBajern ubedljiv protiv Herte (VIDEO)\nNavijači · 02 decembar, 2021 13:03


Valjevo – Dobre vesti\nValjevac u srcu CERN-a: Inženjer iz Srbije utiče na rad najvećeg svetskog naučnog kompleksa\n28. октобра 2016. 28. октобра 2016. dobrevestiinfoОставите коментар\n[caption id="attachment_1109" align="aligncenter" width="470"] Voleo bi da se vrati u Srbiju, ali ne vidi kako: Todor Todorčević[/caption]\nInženjer elektrotehnike Todor Todorčević stigao je do najveće svetske laboratorije, a od njegovog rada zavisi i kako će CERN funkcionisati.\nTodorčević u CERN-u dizajnira i pravi električne energetske pretvarače koji napajaju akceleratore i magnete ovog kompleksa i predstavljaju njegovo srce i imaju pokretačku ulogu.\nTodorčević, rođeni Valjevac, posle studija i mastera na smeru Mikroračunarska elektronika na Fakultetu tehničkih nauka u Novom Sadu, naučni put je preko doktorata na Tehničkom univerzitetu u Delftu u Holandiji, nastavio na francusko-švajcars\nNeverovatno: Zbog čega je Valjevac dao otkaz!\n17. августа 2016. 17. августа 2016. dobrevestiinfoОставите коментар\n[caption id="attachment_128" align="aligncenter" width="600"] Foto: Privatna arhiva, Ivan Stefanović[/caption]\nIvan Stefanović iz Valjeva dao je otkaz u svom gradu i odlučio da peške krene u hodočašće na Svetu goru, na put dug čitavih 800 kilometara.\nStefanović se sada nalazi u Makedoniji, a kako je rekao za MONDO, dnevno prepešači i po 30 kilometara. Na hodočašće se odlučio kako bi umorio telo i „dotakao duh“, a kao neko ko mnogo voli da pešači, kaže da mu put dug 800 kilometara neće predstavljati problem.\n„Volim da putujem, prošle godine sam prošao kroz Evropu autostopom i to 7.000 kilometara, pa sa


Vesti online / Vesti / Srbija / Mediji: Zašto Tači, a ne Haradinaj u Njujorku?\nKosovsku delegaciju na Generalnoj skupštini UN ove godine čine predsednik Hašim Tači i zamenik premijera i ministar spoljnih poslova Bedžet Pacoli, a kako je saopšteno iz kabineta kosovskog predsednika, Tači će se na marginama ovog skupa sastati sa američkim predsednikom Donaldom Trampom.\nHašim Tači putuje u SAD\nNavodi se da će tokom petodnevne posete Njujorku, Tači imati više susreta sa funkcionerima međunarodnih organizacija, a prisustvovaće i sastanku visokih zvaničnika Zapadnog Balkana sa visokom predstavnicom EU Federikom Mogerini.\nU kosovskoj javnosti, međutim, otvoreno je pitanje zašto je na Generalnu skupštinu UN otputovao Tači, a ne novo izabrani premijer Ramuš Haradinaj, tim pre što je kosovski predsednik prošle sedmice boravio u Vašingtonu, gde se sastao sa američkim kongresmenima.\nPacolijev "prelet" potresao političku scenu na Kosovu\nPortal Albeu.com piše da je razlog tome veoma jednostavan.\nPravilo je, naime, piše portal, da Generalnoj skupštini, koja se održava svake godine u septembru u Njujorku, jednom prisustvuje predsednik, a drugi put premijer.\nNapominje se da je prošle godine kosovsku delegaciju na GS UN predvodio tadašnji premijer Isa Mustafa, pa je ove godine red na Tačija.\nSRBIJA Haradinaj novi premijer Kosova?\nSRBIJA Tači, Haradinaj i Pacoli osudili napad na Srbe


Putovanje kroz bisere Evrope / 2019 / Naslovna - Noć muzeja\nPutovanje kroz bisere Evrope\nUpoznaj gradove Starog kontinenta na sasvim nov način! Otvori neobične prozore, zaviri iza starih vrata i otkrićemo ti čarobne priče koje se kriju iza njih. Oni malo stariji saznaće kako su nastajale evropske vedute i uz pomoć dekupaža možda i sami naprave neku.\nGradovi Evrope, pogled kroz šarene prozore – za uzrast od 6 do 12 godina – 16 časova\nGradovi Evrope, evropske vedute kroz vreme i prostor - za uzrast od 12 do 18 godina – 19 časova\nEU info centar Kralja Milana 7\nEU info centar je deo informativne mreže o Evropskoj uniji u Srbiji sa osnovnom svrhom da kroz različite forme informiše građane Srbije o Evropskoj uniji. Centar građanima nudi veliki broj publikacija, izložbeni prostor se koristi za izložbene postavke, predavanja, u edukativne i svakodnevno u informativne svrhe. Građani u Info centru mogu da dobiju sve informacije o institucijama i funkcionisanju EU kao i o odnosima Srbije i Evropske unije.


Srbija u Nemačkoj ima pouzdanog partnera i podršku na putu ka EU\nHomeVestiSrbija u Nemačkoj ima pouzdanog partnera i podršku na putu ka EU\nPredsednica Vlade Republike Srbije Ana Brnabić je u razgovoru sa poslanikom nemačkog Bundestaga Peterom Bejerom izrazila zadovoljstvo stalnim jačanjem bilateralnih odnosa i saradnje dveju zemalja, pre svega u oblasti ekonomije.\nBrnabić je naglasila da porast nemačkih investicija i broj kompanija iz te zemlje, koje u Srbiji zapošljavaju približno 50.000 radnika, svedoče o tome da reforme koje sprovodimo daju rezultate i ulivaju poverenje investitorima.\nKada je reč o reformama, predsednica Vlade je navela da je Srbija posvećena jačanju vladavine prava, kao stubu napretka svake uređene i odgovorne države i osnovi za dalji ekonomski razvoj.\nOna je naglasila da je Srbija pri izmeni ustavnih amadmana poštovala sve procedure i usvojila preporuke Venecijanske komisije, kako bi promene bile urađene u skladu sa najboljom praksom i donele očekivane rezultate.\nCilj je, kako je naglasila, da Srbija dobije nezavisno i odgovorno sudstvo, u najboljem interesu države i njenih građana.\nSagovornici su se saglasili da mediji imaju veoma važnu ulogu u sprovođenju reformi u Srbiji, a premijerka je izrazila očekivanje da će kontinuirani dijalog predstavnika Vlade Srbije i medijskih udruženja dovesti do usvajanja medijske strategije koja će u potpunosti urediti ovu oblast.\nBrnabić je izrazila zahvalnost predstavnicima OEBS-a i Fondacije „Konrad Adenauer“ na podršci i pomoći pri izradi ovog važnog dokumenta.\nOna je ocenila da je pitanje statusa Kosova i Metohije jedina tačka razilaženja u našim bilateralnim odnosima, a da je Srbija u potpunosti posvećena normalizaciji odnosa sa Prištinom i postizanju kompromisnog i održivog rešenja.\nSrbija veoma ceni podršku Nemačke regionalnoj saradnji, rekla je Brnabić i posebno istakla značaj koji Berlinski proces ima za stabilnost i prosperitet Zapadnog Balkana.\nPoslanik nemačkog Bundestaga je naglasio da Nemačka snažno podržava evrointegracije Srbije i poručio da Srbija u Nemačkoj ima pouzdanog partnera i podršku na putu ka Evropskoj uniji.\nSusret ministara odbrane Srbije i Vijetnama


Futsaleri Jastrepca igrali nerešeno sa Bečejom - Blace Info Press\nFutsaleri Jastrepca igrali nerešeno sa Bečejom\nU utakmici 18.kola Druge futsal lige Srbije igranoj u Blacu futsaleri Jastrepca igrali su nerešeno 2:2(1:0). Ekipa Bečeja lider je na tabeli Druge futsal lige Srbije u ovom meču jurila je blagu prednost domaćina pa su na kraju podeljeni bodovi.\nU narednom kolu blačane očekuje gostovanje i meč sa ekipom Ivanjice.\n-Treba podići ekipu posle ovakve utakmice koja je bila jedna od najboljih u drugoj polusezoni. Čestitke našim igračima koji su večeras poginuli za naš grb, izostala je realizacija za sijaset šansi koje smo stvarali, od velike želje nismo bili smireniji u završnici a kada jesmo to jo skidao neverovatni golman gostiju. Moramo što pre da zaboravimo ovu utakmicu i da se okrenemo nastavku prvenstva jer nas čekaju uzbudljivi mečevi-kažu u Kmf Jastrebac Blace .\nSledeća vest Na plantaži lešnika u blačkom selu Pretežani – video Tv Prva\nPredhodna vest Rukovodstvo Opštine Blace najoštrije osuđuje postupanje radnica Centra za socijalni rad u Blacu prema deci iz porodice Dačević\nVaša IP adresa: 207.46.13.155


Amerika nepotrebna u borbi protiv Islamske države - 18.10.2015, Sputnik Srbija\nEvropa se suočila sa nekontrolisanim prilivom izbeglica, opasnošću od prodiranja terorista i rastućim nezadovoljstvom u društvu. Evropljani, sa druge strane... 18.10.2015, Sputnik Srbija\n09:46 18.10.2015 (Osveženo: 10:55 18.10.2015)\nEvropa se suočila sa nekontrolisanim prilivom izbeglica, opasnošću od prodiranja terorista i rastućim nezadovoljstvom u društvu. Evropljani, sa druge strane, dvoume se da li je Moskva, koja je u Siriji počela da deluje prema sopstvenom planu, sposobnija da ove probleme reši bolje od Vašingtona?\nAko su vlade vodećih država članica EU, umesto svrgavanja Asada, na prvo mesto stavile rat protiv terorista Islamske države, oni će povodom sirijskog pitanja biti bliže Kremlju, nego Beloj kući. U krajnjoj liniji, jasno je da onog jedinstva koje je nekad postojalo u redovima Evropljana sada više nema. Sve glasnije se čuje podrška Rusiji.\nKomentarišući rezultate zasedanja Saveta NATO–a, održanog 8. oktobra, šef Pentagona Ešton Karter kritikovao je delovanje ruske vojske u Siriji.\n„Mi smatramo da su dejstva Rusije u Siriji neprofesionalna, s obzirom da je došlo do narušavanja vazdušnog prostora Turske, koji je ujedno i vazdušni prostor NATO–a, kao i zbog ispaljivanja krstarećih raketa bez upozorenja koje su prošle svega nekoliko milja od američke bespilotne letelice“, rekao je Karter.\n17 Oktobar 2015, 22:07\nZamenik ministra spoljnih poslova Sirije Fejsal Mikdad je visoko ocenio efikasnost delovanja ruske avijacije, rekavši da su „vazdušni udari ruske avijacije u Siriji za svega nekoliko dana naneli ozbiljnu štetu terorističkim grupama, nego delovanje međunarodne koalicije na čelu sa SAD tokom čitave prethodne godine.\nAmbasador Sirije u Moskvi Rijad Hadad je izjavio da je od početka operacije Rusije na teritoriji Sirije uništeno oko 40 odsto infrastrukture Islamske države.\nPored toga, 8. oktobra je jedan američki lovac naneo dva udara u regionu El Houl, a cilj je bila benzinska stanica. Američka avijacija je ovakve udare nanosila i tokom čitave naredne nedelje. U istom periodu je ruska avijacija nanela 112 udara na objekte Islamske države.\nTroškovi SAD za sprovođenje vazdušne operacije, koja je počela 8. avgusta 2014. godine, iznose 3,87 milijardi dolara. Borba protiv Islamske države svakodnevno košta američke poreznike skoro 10 miliona dolara. Pentagon ocenjuje da je likvidirano oko 6.000 ratnika Islamske države, mada priznaje da su tokom istog tog perioda borbeni redovi Islamske države popunjeni sa 20.000 novih džihadista.\nSredinom 2015. godine više od 30 terorističkih organizacija i grupa po čitavom svetu je objavilo poslušnost Islamskoj državi. To su rezultati koalicione borbe protiv terorista.\n13 Oktobar 2015, 22:43\nBez obzira na ove cifre, Ešton Karter nastavlja da priča o „pogrešnoj strategiji“ Rusije u Siriji.\nInteresantno je da je tokom poslednjih dana povećana vojna aktivnost SAD u Iraku. Jednostavno, Vašington je shvatio da je Bagdad na korak od upućivanja zvanične molbe Moskvi za vojnu pomoć.\nMinistar odbrane SAD možda blefira pred svojim kolegama iz NATO–a, ali je očigledno da se sada na Bliskom istoku rađa nova antiteroristička alijansa koju čine Rusija, Iran, Irak i Sirija. Sve ide ka tome da SAD rizikuju da na očigled svih budu okarakterisane kao nepotrebni činilac u borbi protiv Islamske države.


Javno mnijenje o procesu digitalizacije u BiH | MC_ONLINE\nJavno mnijenje o procesu digitalizacije u BiH\nRegulatorna agencija za komunikacije BiH (RAK) je partner regionalnog projekta “SEE Digi.TV”, koji su-finansira Evropska unija iz Instrumenta za pretpristupnu pomoć (IPA), a u okviru programa Transnacionalne saradnje za jugoistočnu Evropu.\nKao jedna od aktivnosti u sklopu ovog projekta, urađeno je istraživanje javnog mnijenja vezano za proces digitalizacije u BiH. Istraživanje je urađeno u novembru 2012. godine metodom personalnih intervjua u telefonskoj anketi, koji uključuje 1010 ispitanika sa čitave teritorije BiH.\nO rezultatima istraživanja kao i o ulozi Regulatorne agencije u procesu digitalizacije, razgovarali smo sa Asjom Rokša-Zubčević, rukovodiocem Sektora za audiovizuelne usluge i međunarodnu saradnju u emitovanju.\nRezultate ispitivanja javnog mnijenja o digitalizaciji u Bosni i Hercegovini možete pronaći na stranici Regulatorne agencije.


Dom naroda Parlamentarne skupštine BiH prihvatio je negativno mišljenje Ustavnopravne komisije o Prijedlogu zakona o prestanku mandata Visokog sudskog i tužilačkog savjeta BiH u sadašnjem sastavu.\nTokom rasprave o mišljenju Komisije delegat u Domu naroda Dušanka Majkić /SNSD/ rekla je da niko nije konsultovan prilikom izrade ovog zakonskog prijedloga.\n"Znamo ko je konsultovan iza pozornice, ali nije konsultovan onaj ko je nadležan. Komisija je danas ustanovila da Prijedlog nije u skladu sa Ustavom, da nema pravni osnov, znači nema nijednog uslova da bi ovakav prijedlog bio usvojen", rekla je Majkićeva.\nOna je podsjetila da je SNSD jasno poručio da svi zakoni koji donese takozvana "Adilova grupa" u Predstavničkom domu nikada neće dobiti podršku.\n"To dobro znaju oni koji sprovode te aktivnosti. Nemojte na silu za nešto glasati u Predstavničkom domu, neće proći u Domu naroda", poručila je Majkićeva.\nOna je pojasnila da reforma pravosuđa podrazumijeva mnogo više od smjene pojedinih članova VSTS-a, te da se time treba ozbiljno pozabaviti, a ne da bude onako kako nekima odgovara.\n"To nije reforma pravosuđa, jer da jeste, sada bi komisija koja je formirana intenzivno radila na tome i mi bismo imali ishod", istakla je Majkićeva.\nOna je upitala da li igdje postoji slučaj kao što je u BiH da o reformi pravosuđa odlučuje lice protiv kojeg se vodi krivični postupak?\nMajkićeva je na optužbe kojima je delegat Mladen Bosić /SDS/ za stanje u pravosudnom sistemu optužio SNSD i Vladu Republike Srpske, jer, kako je rekao, nije htjela da imenuje kandidata u radnu grupu koja bi se bavila donošenjem novog zakona o VSTS-u - upitala zašto to nije urađeno u ranijem sazivu.\n"Zašto tada niste izvršili reformu pravosuđa? Sada napadate bez ijednog argumenta. Mi ćemo uskoro imati argumente ko opstruiše donošenje novog zakona o VSTS. Sad smo u poziciji da samo treba skloniti one koji ne dolaze iz bošnjačkog naroda. Što ne presijekoste kad ste mogli i u vrijeme kada je trebalo?", rekla je Majkićeva.\nOna je rekla da je SNSD pokazao praktičnim primjerom da se novi zakon o VSTS-u donese, te da nema nijednog razloga da SNSD bude prozivan da vrši opstrukcije.\nBosić je rekao da oni kojima odgovara sadašnji sastav i rad pravosudnih institucija i sistema, logično, neće podržati reforme.\n"Ako ne funkcioniše jedan od tri stuba vlasti u zemlji, nema napretka. Јedini način da se to promijeni jeste da se ljudi koji su na vrhu ovog sistema promijene", rekao je Bosić.\nOn je naveo da je prije dvije godine na vanrednoj sjednici oba doma usvojen zaključak kojim je od Ministarstva pravde u Savjetu ministara traženo da donese zakon o VSTS-u, ali da do danas nije urađeno ništa.\nDelegat Kluba hrvatskog naroda Bariša Čolak, koji je i predsjedavajući Ustavnopravne komisije koja je danas dala negativno mišljenje na Prijedlog zakona, objasnio je da bi Komisija davanjem pozitivnog mišljenja potpuno izmijenila sastav pravosuđa, što je, kako je rekao, nedopustivo.\n"To ne smijemo napraviti. Slažem se da treba napraviti reforme, ali ne na ovaj način. Nadam se da ćemo ubrzo imati prihvatljiv prijedlog novog zakona o VSTS-u", rekao je Čolak.\nDelegat Kluba srpskog naroda Sredoje Nović /SNSD/ rekao je da Bosićeve konstatacije da SNSD opstruiše reforme i negativno utiče na pravosudni sistem nisu ni korektne, ni demokratske, niti civilizovane.\nOn je poručio da se treba skoncentrisati na donošenje novog zakona o VSTS-u, jer ovim predloženim smjenama problem u pravosuđu ne bi bio riješen.\n"Ne mogu prihvatiti da ovaj zakon prođe, a da nema nijednog suvislog obrazloženja. Neusvajanje izvještaja o radu VSTS-A za 2017. godinu - to nije valjan razlog, jer nije usvojen ni izvještaj za 2015, ni 2016", podsjetio je Nović i dodao da parlament o radu VSTS-u ne usvaja, nego prima k znanju.\nOn je upitao zašto ne budu smijenjeni i svi direktori agencija čiji izvještaji nisu usvojeni, a koji loše rade.\n"Svi držite svoje. Hajde stisnite, pa smijenite direktora neke agencije", rekao je Nović.\nDelegat Kluba bošnjačkog naroda Denis Bećirović rekao je da pravosudni sistem u BiH nije ni nezavisan niti profesionalan, ali da bi trebalo gledati šta EU očekuje, jer je uložila milione u reforme pravosudnog sistema.\n"Evropska komisija je upozorila da bi mogla i zaustaviti finansiranje reforme pravosudnog sistema", naveo je Bećirović.\nZamjenik predsjedavajućeg Doma naroda Nikola Špirić rekao je da mržnja prema SNSD-u i Miloradu Dodiku neće donijeti ništa dobro, te je pozvao da se to izbjegava jer nikome neće biti dobro.\n"Situacija u pravosuđu je ogledalo neuređenog sistema. Nema revolucionarnih rješenja, mora postojati evolutivni put. Sistemska rješenja znače da institucije koje su zadužene naprave odgovarajuća rješenja. Šta mi radimo, mi ih osporavamo", poručio je Špirić.\nOn je rekao da postoji izjašnjenje Vlade Republike Srpske u kojem jasno piše reforma - da, a parcijalne izmjene - ne.\n"Ističemo da nismo saglasni sa parcijalnim rješenjima. To je stav Vlade Republike Srpske", naglasio je Špirić.\nDom naroda Sarajevo


Sad je sve poznato: Evo šta vodi Partizan u Top 16 fazu Evrokupa\nBlic\t18.12.2018 23:42\nNaime, u slučaju da izabranici Andree Trinkijerija slave portiv Turaka sa dva razlike kao četvrti će proći dalje, dok ih trijumf od četiri iili više vodi u Top 16 fazu sa treće pozicije.\nU trouglu bi se našli Zenit, Turk Telekom i Partizan, u slucaju pobede Beograđana od jedan razlike i identične koš razlike oba tima od po -1, računa se međusobna razlika, koja je na strani tima iz Ankare, stoji na sajtu Evrolige.\nNa drugoj strani dobije li Partizan četiri razlike imaće isti skor kao Zenit, ali pošto ima bolji međusobni skor, Partizan bi bio treći.\nAko Evrokup promeni kriterijum, pa se gleda ukupna koš razlika tri kluba u trouglu, Partizan sa +1 ide dalje kao četvrti, a sa +5 kao treći.\nTokom srede Partizan će dobiti precizni odgovor iz Barselone.


ZAKON O PLANIRANJU PROSTORA I IZGRADNJI OBJEKATA: Na legalizaciju čeka 100 hotela\nUkoliko do 15. jula 2018. godine ne podnesu zahtjev za legalizaciju, 80 do 100 hotela neće dobiti produženje privremene dozvole za rad. Na raspravi Odbora za turizam i građevinarstvo u Privrednoj komori poručeno je da vremena još ima, ali da veliki broj vlasnika hotela i ugostiteljskih objekata, iako su pripremili dokumentaciju, čekaju da vide koliko će ih legalizacija koštati.\n"Imamo puno hotela koji moraju da uđu u procedure legalizacije, jer ako zakasne bojim se da ćemo imati problema sa dozvolama za rad", ukazao je predsjednik odbora Dragan Ivančević.\nDirektor direktorata za stanovanje u Ministarstvu održivog razvoja i turizma Marko Čanović ukazao je da povoljnijih uslova za legalizaciju neće biti.\n"Rok za podnošenje zahtjeva je 15. jul. Opštine su dužne da donesu odluke o komunalnim naknadama za bespravne objekte, a neke to još nijesu uradile", poručio je Čanović dodajući da su opštine dužne da ta sredstva ulože u mjesto u kojem su prikupljena i najavio kontrolu trošenja novca od komunalnih naknada.\nGeneralni sekretar zajednica opština Nebojša Adžić ukazao je da je osam opština donijelo odluku o komunalnom opremanju, šest nema saglasnost, dvije nijesu dostavljale prijedloge, a devet je dobilo saglasnost i da mogu da počnu proces legalizacije.\nIZVOR: Vebsajt CdM, 18.05.2018.


PD TENT predstavio rad o prečišćavanju voda na Forumu voda | Energetski portal Srbije\nPD TENT predstavio rad o prečišćavanju voda na Forumu voda\nNa Forumu voda u sredu 5. novembra 2014. godine predstavnici PD TENT Obrenovac predstavili su rad „Smanjenje količine zaprljanih otpadnih voda pre prečišćavanja u TENT B“ koji je urađen u saradnji sa kompanijom „Energoprojekt-Hidroinženjering“.\nKoordinator za razvoj i ekološku modernizaciju PD TENT gospodin Zoran Stojanović izjavio je da se ovaj rad bavi pitanjem prečišćavanja otpadnih voda, kao i da je u toku izrada glavnog projekta postrojenja koje će prečišćavati sve ono što je detektovano da ne sme da se ispušta u Savu. Prema njegovim rečima, na ovaj način će se smanjiti količina voda koja bi trebalo da ide u postrojenje za prečišćavanje, a samim tim će se i pojednostaviti rad postrojenja. Kako je gospodin Stojanović istakao, njihov cilj je da sve zaprljane vode budu skupljene, a zatim vraćene u postrojenje gde će se prečistiti pa ponovo vratiti u liniju za proizvodnju demi vode u HPV-u. On je dodao da će ovo doprineti uštedi energije i zaštiti životne sredine.\nInače, Forum voda održava se od 4. do 6. novembra u Beogradu, a organizuju ga Privredna Komora Srbije, Udruženje vodovoda i kanalizacije Srbije i međunarodne asocijacije DVGW, IAWD I DANUBE WATER PROGRAM.


Maja Nikolić tvrdi: Snimiću duet sa Beyonce – Tračara\npiše Aleksovski 20. 02. 2018., 10:09\nMaja Nikolić će se večeras takmičiti na Beoviziji. Pevačica je ubeđena u svoj triumf i sigurna je da će nas upravo njena pesma Zemlja čuda predstavljati na Evroviziji. Ona kaže da je njena pesma toliko dobra, da je zbog nje u Srbiju došao svetski producent, koji je radio i sa Beyonce.\n“Iznenadila sam se kad je nedavno sa mnom kontaktra čovek koji radi s Beyonce. On je specijalno zbog mene i Beovizije došao u Srbiju. Rekao mi je da mu se izuzetno dopada pesma na engleskom, ko i to kako sam je otpevala i dočarala. Bilo je nekoliko puta na našoj probi i oduševio se kako izgleda koreografija koju smo danonoćno spremali“, rekla je pevačica, pa je dodala i da zbog toga planira da snimi duet sa Queen Bey.\n“Naravno, pitala sam ga za Beyonce, jer s njom sarađuje, ona je planetarna zvezda. Rekao mi je da nas dve imamo slučnu harizmu i energiju. Ako se poklopi pesma, nas dve možemo jednog dana i duet da uradimo pošto mu se izuzetno dopada kako pevam na engleskom. Zasad želi da snimim ceo album u fanoznu kakva je i moja pesma za Evroviziju, a ja svakako za nedelju dana izbacujem novi CD“, rekla je Maja, prenosi Kurir.\nIako je Maja ubeđena u svoju pobedu večeras, kladionice predviđaju drugačiji ishod. Pevačica je prgovorila i na tu temu, dodajući: “To samo može da znači da se mene plaše, pa plasiraju takve informacije“.\nPrethodna vest Mustafa i Emina se razveli zbog druge?\nNaredna vest Rada Manojlović: Seka se javlja samo kada joj to odgovara


Vrednost startap tržišta Beograda i Novog Sada 502 miliona dolara | Izdvajamo | Srbija | poslovnojutro.com\nKabinet ministra bez portfelja u Vladi Republike Srbije zaduženog za inovacije i tehnološki razvoj saopštio je da je američka organizacija „Startap džinom“ objavila danas procenu da startap tržište Beograda i Novog Sada vredi približno 502 miliona dolara.\nU novom izdanju svog redovnog godišnjeg izveštaja pomenuta organizacija navodi i podatak da je Srbija pozicionirana u top pet zemalja po broju blokčejn developera u svetu.\nUključivanje Srbije u ovo najrelevantnije godišnje istraživanje o startapima na svetu pokrenuli su Inicijativa „Digitalna Srbija“ i Kabinet ministra bez portfelja zaduženog za inovacije i tehnološki razvoj, dok su u samom prikupljanju podataka učestvovali ključni predstavnici domaće startap zajednice.\nU ovogodišnjem istraživanju „Startap džinoma“ učestvovalo je približno 300 startap ekosistema širom sveta, što ga čini najopsežnijim do sada.\nNovo istraživanje daje mnogo realniju sliku o tome gde se u svetskim okvirima nalazi naša preduzetnička scena jer je imalo daleko veći obuhvat u odnosu na prošlu godinu, kada su posmatrana 54 ekosistema.\nVerovatno najvažniji podatak izložen u istraživanju odnosi se na procenu vrednosti analiziranih startap ekosistema. Ove godine, računica američkih istraživača kaže da vrednost ekosistema Beograd–Novi Sad iznosi približno 502 miliona dolara.\nU izveštaju se ukazuje i na to da postoji značajan prostor za poboljšanje indeksa investicionih aktivnosti, jer se Srbija, prema nivou investiranja u startape, i dalje vrednuje najnižom ocenom.\nMinistar Nenad Popović je tim povodom istakao da je država u poslednje četiri godine uložila približno 100 miliona evra u izgradnju inovacione infrastrukture i mehanizama za podršku startap kompanijama.\nOn je podsetio na to da smo izgradili četiri najsavremenija naučno-tehnološka parka u kojima nauka i privreda zajednički rade na razvoju vrhunskih inovacija za globalno tržište.\nTakođe, kako je dodao, otvoreno je deset inovacionih startap centara u regionima Srbije, a do kraja godine biće ih još četiri.\nPrema njegovim rečima, država prepoznaje problem nedostatka investicija u startapove i zato je u prethodnom periodu donela značajne poreske podsticaje za ulaganje u startap kompanije.\nPored toga, u saradnji sa "Startap džinomom" radimo na razvoju novih programa finansiranja, a jedan od njih je i Nacionalni fond za sufinansiranje inovacija, koji će biti dodatni podsticaj predstavnicima venčurnog kapitala iz celog sveta da ulažu u srpske startap kompanije, naveo je ministar.\nAutori izveštaja prepoznaju rast u domenu domaće industrije video-igara kroz dve velike akvizicije — novosadski studiji 3Lateral i Eipix, koji su postali u prethodnoj godini deo globalnih gejming lidera, kompanija Epic Games, odnosno Playrix.\nU skladu sa tim, direktor Inicijative „Digitalna Srbija“ Nebojša Đurđević rekao da se onog trenutka kada se neka zemlja pojavi u „Startap džinom” istraživanju povećavaju šanse da je zapaze strani investitori i organizacije.\nOsim što je važno za krojenje slike Srbije u svetu, ovo istraživanje je značajno jer nam omogućava da u isto vreme vidimo kako se naš ekosistem pozicionira u odnosu na druge startap ekosisteme u svetu, objasnio je on.\nPrema njegovim rečima, na osnovu istraživanja možemo da mapiramo jake strane koje možemo da koristimo kao poluge, kao i jazove koje treba da premostimo za dalji rast našeg ekosistema i napredak na polju tehnološkog preduzetništva.\nIzveštaj se bavi i uticajima pandemije COVID-19 na startape, gde je jedan od glavnih nalaza da od deset startapova četiri ne raspolažu novčanim sredstvima za poslovanje duže od tri meseca.\nNedavno objavljeno istraživanje Inicijative „Digitalna Srbija” posvećeno implikacijama pandemije na digitalnu privredu pokazalo je da čak dve trećine domaćih startapa beleži pad prodaje veći od 60 odsto.


Pokrenuta kampanja Omogućimo svima nesmetano kretanje\nBEOGRAD – Sekretarijat za saobraćaj Grada Beograda pokrenuo je kampanju „Omogućimo svima nesmetano kretanje“, kako bi ukazao na probleme sa kojima se svakodnevno suočavaju osobe sa invaliditetom, povodom „Nedelje bezbednosti u saobraćaju“.\nKako se navodi u saopštenju, da bi se osobama sa invaliditetom obezbedila puna nezavisnost i integracija u zajednicu, neophodno je poštovanje njihovih prava, zbog čega taj Sekretarijat insistira na poštovanju i primeni propisa prilikom izgradnje i uređenja infrastrukture.\nZbog toga je pokrenuta kampanja koja ima za cilj unapređenje svesti svih učesnika u saobraćaju, ukazujući na izgrađenu i uređenu infrastrukturu koju je neophodno ostaviti prohodnom za kretanje osoba sa invaliditetom.\nTakođe, na 20 lokacija u Beogradu postavljeni su bilbordi sa porukama kampanje: „Ako je vidiš, nije za tebe“, što se odnosi na taktilnu stazu za slepe i slabovide, „Za kolica, a ne za kola“ na oboreni ivičnjak, „Slobodno mesto, ali ne za svakoga“ na parking za osobe sa invaliditetom.\nNetković (Befem): Stručni sagovornici bi mogli da unaprede…\nDr Mihailo Luković: „Nadamo se da je ovo bio poslednji…\nUKUKS: Obolelima od Kronove bolesti dati status invalida


Stručnjaci ne mogu da kažu pouzdan razlog, ali najpoznatija kriptovaluta se, izgleda, opet "ne zaustavlja". U poslednja 24 sata bitkoin je porastao za 12,6 odsto na oko 8.000 dolara.\nOd početka maja, podseća portal finanzen.net, bitkoin je porastao za 55 odsto ili za oko 2.800 dolara.\nSpekuliše se da razlog naglom rastu mogu biti informacije da se neke velike svetske kompanije spremaju da prihvate plaćanja bitkoinom, ali stručnjaci upozoravaju da za naglim rastom može slediti nagli pad.\nKao krajem 2017. godine kad je bitkoin uzleteo do 20.000 dolara, a onda naglo pao…\nBOT NAPRAVIO HAOS NA TRŽIŠTU Stopirana trgovina kriptovalutama\nNe postoji bilo kakav osnov da Srbija raskida dosadašnji nivo saradnje sa "Huavejom", rekao je ministar trgovine, turizma i telekomunikacija u Vladi Srbije Rasim Ljajić, povodom restrikcija koje je "Gugl" uveo kineskoj kompaniji.\nNarodna banka Srbije kupila 15 miliona evra, kurs sutra 117,95 dinara za evro\nNarodna banka Srbije je kupila 15 miliona evra na međšubankarskom deviznom tržištu kako bi ublažila prekomerne dnevne oscilacije kursa, tako da će dinar sutra vredeti prema evru približno isto kao danas i zvanični srednji kurs iznosiće 117,9519 dinara za evro, obavila je Narodna banka Srbije.


Ozvaničen završetak rekonstrukcije prve dionice puta Zenica-Babino\nPremijer Zeničko-dobojskog kantona Mirza Ganić i ministar za prostorno uređenje, promet i komunikacije i zaštitu okoline Arnel Isak posjetili su MZ Babino povodom završetka rekonstrukcije prve dionice puta Zenica-Babino.\nProjekt rekonstrukcije dionice u dužini od 1.200 metara finansirala je Vlada Zeničko-dobojskog kantona sredstvima u iznosu od jedan milion maraka.\nPut koji povezuje grad Zenicu sa selima u slivu rijeke Babine, odlukom Vlade Federacije BiH prekategorisan je u regionalni put R457, čime je postao važna putna konekcija između grada Zenice i općine Kakanj.\nPlan Vlade Zeničko-dobojskog kantona je da izvrši rekonstrukciju cjelokupne trase Zenica-Babino-Arnauti-Ribnica-Donji Kakanj, tako da je već osigurano novih milion maraka za nastavak radova na putu Zenica-Babino te 600.000 KM za rekonstrukciju prve dionice puta R457 u općini Kakanj.\nOčekujemo da će veoma brzo krenuti procedure raspisivanja tendera za radove na dionicama za koje su odobrena sredstva. Ponosni smo što smo za regionalni put Zenica-Babino-Kakanj opredijelili 2,6 miliona KM, što je sigurno jedna od najvećih investicija koju je do sada dobio ovaj kraj. Također, očekuje se i početak radova na rekonstrukciji škole u Seocima, a planirana su u skorije vrijeme i ulaganja u školu u Arnautima i Donjem Babinu – rekao je Ganić.\nKoordinacija sela Babinskog sliva je iskazala svoje prioritete, a jedan od prioriteta je rekonstrukcija puta. Izdvojili smo značajna finansijska sredstva i pokazali da mladi žele i mogu bolje i da na ovome nećemo stati – rekao je ministar Isak.


KUIP Prekršajni nalozi u ukupnom iznosu od 1.500 KM\nZakonom o zaštiti stanovništva od zaraznih bolesti novčana kazna za odbijanje vakcinacije\nKako je Feni kazala portparol Kantonalne uprave za inspekcijske poslove KS Vildana Brdarić, inspektori su na osnovu dobivenih prijava uputili pozive roditeljima da se izjasne o razlozima nepoštivanja te zakonske obaveze.\n- Do sada su se pozivu inspektora odazvala 24 roditelja, od kojih je njih pet pristalo da vakciniše dijete te su dobili dodatni rok za izvršenje ove zakonske obaveze, dok ih je 15 odbilo izvršiti vakcinaciju te su im izdati prekršajni nalozi u ukupnom iznosu od 1.500 KM. Četvero roditelja je prolongiralo dolazak iz opravdanih razloga, dok su ostalih 63 u postupku službenog izjašnjavanja - precizirala je Brdarić.\n- U tom periodu kontroliran je način provedbe imunizacije, deklaracije i porijeklo vakcina, čuvanje vakcina, njihovo skladištenje i transport, kao i obavezne evidencije o izvršenoj imunizaciji - kazala je Brdarić.\n- U skladu sa Zakonom o zaštiti stanovništva od zaraznih bolesti, novčana kazna za roditelje koji odbijaju vakcinaciju iznosi od 100 KM do 2.000 KM, s tim da u ponovljenom postupku inspekcija može izricati veće novčane kazne. Ako se pozvani roditelji/staratelji ne odazovu inspekcijskom pozivu, a izostanak ne opravdaju u roku od 24 sata, Zakon o inspekcijama KS predvidio je novčane kazne od 500 do 1.000 KM.\nNakon toga, ako roditelj odbije vakcinaciju, nadležnom inspektoratu se dostavlja potvrda o nekompletnom vakcinalnom statusu - kažu u KUIP-u KS.\nVakcina Kanton Sarajevo Pedijatrijska klinika


Još jedan poziv Pjongjangu da se vrati pregovorima\nČlanovi međunarodne Agencije za atomsku energiju osudile su Severnu Koreju zbog nedavnih nuklearnih testova i pozvali Pjongjang da se vrati za pregovarački sto. Sa sastanka glavnog odbora te agencije u Beču, poručeno je da je test koji je Severna Koreja izvela 25. maja izazvao kritike Sjedinjenih Država, Evropske Unije, Kine, Japana i Kanade.\nAmerički delegat, Džefri Pajat izjavio je da Vašington neće prihvatiti Severnu Koreju kao državu sa nuklearnim naoružanjem i ujedno pozvao Pjongjang da se vrati šestostranim pregovorima na kojima se toj osiromašenoj zemlji nudi pomoć u gorivu i drugim potrepštinama u zamenu za obustavljanje nuklearnog programa.\nLideri Rusije i Kine su u zajedničkom saopštenju izrazili "ozbiljnu zabrinutost zbog situacije na Korejskom poluostrvu". Na sastanku u Moskvi, ruski predsednik Dmitrij Medvedev i njegov kineski kolega, Hu Đintao pozvali su na "najbrže moguće obnavljanje" nuklearnih pregovora 6 zemalja, koje je prekinuto ranije ove godine.\nU međuvremenu, japanski i južnokorejski mediji navode da Severna Koreja, po svemu sudeći, priprema teren sa koga bi mogle da budu lansirane dugometne rakete, citirajući neimenovanog zvaničnika vlade da su primećeni specijalni vozovi kojima se prevoze takve rakete. U izveštaju južnokorejskog lista "Čosun Ilbo" se takođe navodi da se pomenuti vozovi kreću od mesta za lansiranje na severozapadnoj obali Severne Koreje ka severoistočnoj obali. Slične informacije je preneo i japanski dnevni list, "Sankei", ali pripadnici južnokorejskih obaveštajnih i bezbednosnih službi nisu mogli da potvrde takve navode.


Advokati demantuju guvernerku NBS - Ekonomija - Dnevni list Danas\nPočetna » Vesti » Ekonomija » Advokati demantuju guvernerku NBS\nAdvokati demantuju guvernerku NBS\nM. O.16.07.2021. 13:32\nTroje advokata iz Beograda koji zastupaju klijente banaka u sporovima za troškove obrade kredita izjavili su da izjave guvernerke NBS Jorgovanke Tabaković predstavljaju neki vid unošenja pravne nesigurnosti i pokušaj prekrajanja stava Vrhovnog kasacionog suda.\nNa konferenciji za medije pod nazivom “Guvernerka NBS iznosi u javnost neistine u vezi sa bankarskim sporovima i otvoreno se stavlja na stranu advokata”, Miroslav Živković, advokat iz Beograda ocenjuje da se nakon postignute jedinstvene prakse od osnovnih sudova do VKS kojom je utvrđena ništavost odredbe o naknadi za troškove obrade kredita u javnost iznose neistine čiji je cilj pritisak na pravosuđe.\n“Guvernerka je 13. jula izrekla neistine, da prvenstveno advokati pokreću sporove za sitne iznose od dve-tri hiljade dinara, pa onda naplaćuju troškove po 50.000 dinara. Kao prvo jako je mali broj takvih predmeta sa malim iznosom, a tu je i kamata koja kod kredita odobrenih pre 10 godina često i prevazilazi glavnicu. Na primer ako je glavnica 3.000 dinara, kamata ako je kredit odobren 2010. godine iznosi oko 7.000 dinara. Nekom znači i tih 3.000 i 7.000 dinara, nismo svi istog imovinskog stanja”, ocenio je Živković.\nOn se osvrnuo i na činjenicu da i banke angažuju svoje advokate i to da u 80 odsto sporova banke zastupa jedna advokataska kancelarija, Nemanje Aleksića iz Novog Sada.\n“Kada već gubite sporove zašto vas advokati uvlače u njih, zašto vam nisu dali pravno mišljenje”, poručio je on bankama, dodajući da sudovi već izlaze u susret bankama odlučujući već na prvom ročištu i ne priznajući nijedan podnesak osim tužbe. Živković kaže da svi troškovi uključujući sudske iznose oko 20.000 do 23.000 dinara i pita se zašto banke odmah ne priznaju tužbeni zahtev, plate taksu 6.000 dinara i izbegnu sudske sporove.\nI Nikola Živulović, advokat iz Beograda, odbacuje odgovornost advokata koji samo zastupaju klijente koji su svojom voljom doneli odluku da tuže banke.\n“Što se tiče novca, razlika između 2.000 i 48.000 dinara koju je spomenula guvernerka je banalizovanje i na kraju krajeva to nije posao guvernera NBS. Neka sa bavi svojim poslom”, poručio je on dodajući da nije istinita tvrdnja da je Evropski sud pravde doneo presudu po kojoj banke mogu da naplaćuju obradu kredita, već da se u njoj kaže da banka ima pravo na nadoknadu troškova ako se utvrdi da su stvarno postojali troškovi.\n“Kod nas kredite uređuje Zakon o obilgacionim odnosima iz 1978. po kome banka prihod ostvaruje na osnovu kamate. Banke imaju pravo na nadoknadu troškova, ali one to pravo zloupotrebljavaju”, napominje Živulović dodajući da banke kod nas već imaju istoriju nesavesnog ponašanja od nezakonite primene zatezne kamate, nezakonitog podizanja kamatne stope, davanja kredita po kupovnom, a naplate po prodajnom kursu, ugovora u švajcarskim francima, i naknada za obradu kredita.\n“Advokati su dobijali sporove za svoje klijente i kao posledica promenjen je Zakon o zaštiti korisnika finansijskih usluga 2014. godine. Nek i sada opet menjaju zakon ili nek NBS propiše bankama da vrate sve naplaćene naknade za obradu kredita. Ove izjave su zadiranje u nezavisnost pravosuđa. Naš guverner istupa i štiti interese banaka, nakon 200.000 predmeta pred sudovima koje su građani dobili. Nema hajke protiv bankarskog sistema nego protiv građana koji tuže banke i advokata koji ih zastupaju”, zaključuje ovaj beogradski advokat.\nAdvokatica Marija Radanović prikazala je nekoliko primera naplaćenih troškova obrade kredita. Recimo jednom klijentu banka je kod dva keš kredita naplatila naknade od 177.000 i 113.000 dinara.\n“Niko na ročištu nije mogao da obrazloži kakvi su to troškovi, a tvrdili su da oni to ni ne moraju da obrazlažu”, napominje ona.\nU jednom primeru klijentu je za kredit od 800.000 dinara naplaćena jednokratna naknada od 106.000 dinara plus još periodična naknada za održavanje računa od 2.000 dinara na svakih šest meseci.\n“Neke banke pokazuju dobru volju, daju ponude za vansudsko poravnanje nakon utuženja, a neke ne ulažu žalbe, ali niko nije vratio naknadu pre spora”, zaključuje ona.\nAdvokatiJorgovanka TabakovićNarodna banka SrbijeNBSTužbe protiv banakaBeograd


Šešelj predložio Zoranu Marjanoviću kako da izvuče manju kaznu: Samo treba da uradiš jednu svar! – Kragujevčani – Najposećeniji portal u Šumadiji\nŠešelj predložio Zoranu Marjanoviću kako da izvuče manju kaznu: Samo treba da uradiš jednu svar!\nŠešelj čvrsto veruje da Zoran nije neposredni ubica, ali je isto tako ubeđen da zna sve o zločinu koji godinu i po dana potresa Srbiju.\n„Već sam predlagao da se svi članovi porodice Marjanović pohapse, da se drže u pritvoru i ispituju dan-noć dok neko od njih ne pukne i ne progovori. Ali tužilac tu efikasnu metodu očigledno neće ili ne može da primeni. Zato je sada najbolje da se Zoranu ponudi neki dil i da on sam ispriča sve o Jeleninom ubistvu. Treba mu zauzvrat ponuditi manju kaznu i povlastice poput prebacivanja u drugu zemlju i promene identiteta“, objašnjava lider radikala napominjući da je takav dogovor moguć samo ako Zoran nije lično ubio svoju suprugu.\n„Prema informacijama kojima raspolažen, Zoran nije neposredni ubica, ali jeste učestvovao u skrivanju dokaza i zataškavanju zločina. Već sam rekao da on nije mentalni sklop ubice. Meni su mnogo sumnjiviji ostali članovi porodice Marjanović. Zoran je samo odvukao Jelenino telo do tog nasipa u Borči, gde je bačeno. On, ubeđen sam, sve zna i može najbrže i najefikasnije da pomogne istrazi.“\nNa drugoj strani, advokat i bivši sudija Krsto Bobot slaže se da bi Zoran Marjanović teoretski mogao da aplicira za status svedoka saradnika, ali samo pod uslovom da nije direktni ubica.\n„Zoran bi, u teoriju morao da napiše detaljno priznanje , a onda bi tužilac i sudija odmerili da li je to vredno pogodbe. To priznanje, i eventualno ukazivanje na druge počinioce krivičnog dela, moralo bi naravno da bude potkrepljeno fizičkim dokazima. Bez dokaza, to je puko pričanje, rekla-kazala“, objašnjava Bobot dodajući da postoji cela lepeza pogodnosti – od umanjena kazne na polovinu, do odustanka od krivičnog gonjenja za izvršeno delo.\nKako kaže, malo je verovatno da Zoran postane svedok saradnik, jer je, za sada on jedini osumnjičeni za ubistvo.\nPodsećamo, Jelena Marjanović je 3. aprila 2016. pronađena mrtva, smrskane glave, u kanalu pokraj nasipa u Borči. Obdukcijom je utvrđeno da je ubijena dan ranije sa čak 34 udarca u glavu.\nZoran je 15. septembra, posle 17 meseci istrage uhapšen zbog sumnje da je ubio suprugu i trenutno se nalazi u pritvoru.\nCategories:\tAktuelno\t/ No Responses / by Kragujevčani 16/10/2017


Bevanda i predstavnici EIB-a o izmjenama Okvirnog sporazuma između BiH i te banke – FENA-BIZ\nHome Finansije Bevanda i predstavnici EIB-a o izmjenama Okvirnog sporazuma između BiH i te banke\nSARAJEVO, 24. februara (FENA) – Zamjenik predsjedavajućeg Vijeća ministara BiH i ministar finansija i trezora Vjekoslav Bevanda razgovarao je danas s direktorom odjela Evropske investicijske banke (EIB) za zapadni Balkan i Tursku Matteom Rivellinijem o započetim projektima te banke u BiH i nastavku buduće saradnje.\nNa sastanku je razmatrana dinamika usvajanja Sporazuma o izmjenama i dopunama Okvirnog sporazuma između EIB-a i BiH jer je procedura ranije pokrenuta i traže se načini usuglašavanja domaćeg zakonodavstva sa smjernicama EIB-a.\nSagovornici su se suglasili da je nužno nastaviti započete projekte jer je u proteklom razdoblju bilo zastoja u postupku pregovaranja i ratifikacije kreditnih aranžmana EIB-a, ali i dodjele grant sredstava koja prate te projekte.\nBevanda je naglasio kako očekuje ubrzanje dinamike u narednim mjesecima jer su pokrenute nužne procedure te je u Parlamentarnoj skupštini BiH okončan postupak ratifikacije za neke sporazume, a Vijeće ministara BiH će na narednim sjednicama razmatrati započete projekte.\nPredstavnici EIB-a naglasili su da je u zastoju bilo pet projekata u oba entiteta ukupne vrijednosti oko 50 miliona eura, a očekuje se da tokom ove godine bude plasirano blizu 400 miliona eura za četiri projekta koji se odnose na zdravstveni sektor, rekonstrukciju željeznica i jedne dionice na koridoru Vc u Republici Srpskoj, te projekt vjetroelektrane na Vlašiću u Federaciji BiH.\nBevanda je istakao da će Ministarstvo finansija i trezora BiH obavljati svoj dio aktivnosti redovno kao što je bilo i u prethodnom razdoblju, a predstavnici EIB-a zahvalili su na dosadašnjoj saradnji i proAKtivnom pristupu ministra i službenika Ministarstva koji realiziraju projekte s međunarodnim finansijskim institucijama.\nSastanku je prisustvovala i direktorica Ureda EIB-a za BiH i Crnu Goru Sandrine Friscia, saopćeno je iz Ministarstva finansija i trezora BiH.


Uhapšen još jedan osumnjičeni za pljačku muzeja u Drezdenu\nTanjug 15. decembra 2020. 10:41\nBERLIN – Nemačka policija uhapsila je jednog od dvojice braće blizanca koji su se dali u bekstvo nakon prošlogodišnje spektakularne krađe skupocenih ukrasa i nakita iz 18. veka iz muzeja u Drezdenu, prenosi AP.\nPortparol drezdenske policije potvrdio je da je Mohamed Remo (21) uhapšen u Berlinu kasno sinoć, kao i da će više detalja biti objavljeno kasnije u toku dana.\nU operaciji koja je sprovedena prošlog meseca, nemačka policija uhapsila je tri osobe povezane sa pljačkom Muzeja Zeleni trezor u Drezdenu, iz kojeg su lopovi krajem novembra prošle godine ukrali veliki dijamantski broš, dijamantsku epoletu i druga blaga.\nOsumnjičeni za ovaj zločin, starosti između 23 i 26 godina, optuženi su za ogranizovani pljačku i podmetanje požara.\nPolicija je tada takođe izdala poternicu za dva brata blizanca optužena za isti zločin, Mohameda Rema i Abdulu Majeda Rema.\nPretrage na nekoliko destina mesta još uvek nisu dovele do pronalaženja nestalog blaga.\nVlasti su ponudile nagradu od 500.000 evra za sve informacije koji bi pomogle da se otkrije gde se nalazi blago koje su ukrali lopovi.\nČlanovi porodice Remo osuđeni su ranije u toku ove godine za sličnu spektakularnu krađu kanadskog zlatnika mase sto kilograma iz Muzeja Bode u Berlinu 2017. godine, u operaciji pod nazivom „Veliki javorov list“.\nZlatnik vrednosti 3,75 miliona evra još uvek nije pronađen, a vlasti sumnjaju da su isečen na male delove i tako prodat.\nMuzej Zeleni trezor u Drezdenu otvoren je 1723. godine i predstavlja jedan od najstarijih muzeja na svetu. U njemu se nalazi oko 4.000 predmeta od zlata, dragog kamenja i drugih skupocenih materijala.


VELIKA ČAST U BERLINU: Priznanje Privrednoj komori Srbije i Komorskom investicionom forumu | Najnovije vesti - Srbija danas\n18.09.2019. • 22:59 Srbija Danas\nNemačke kompanije u vrhu liste stranih investitora u Srbiji, zapošljavaju 60.000 radnika i angažuju domaće firme za svoje dobavljače.\nOsim ovoga, Nemačka kroz razvojne projekte pruža snažnu finansijsku i ekspertsku podršku Srbiji upravo u oblastima koje su u vrhu prioriteta Privredne komore Srbije - u jačanju privatnog sektora, uvođenju dualnog obrazovanja i unapređenju tržišta rada prema potrebama privrede, digitalizaciji, podizanju konkurentnosti i internacionalizaciji naših kompanija i čvršćem regionalnom povezivanju.\nUpravo u ovoj oblasti Srbija i premijerka Brnabić lično dobili su posebno priznanje kancelarke Merkel koja je ocenila da "Srbija po pitanju digitalizacije prednjači i da je to dobar signal mladim ljudima".\n- To je investicija u budućnost - dodala je nemačka kancelarka.\n- Želimo da pokrenemo novi talas nemačkih investicija, više razvojnih centara nemačkih kompanija, veće investicije u istraživanja i razvoj, zajedničke nastupe na trećim tržištima. Sve to bi za Srbiju bio ogroman uspeh - naglasila je Brnabić.\nGovoreći o odnosima u regionu, potrebi pomirenja i zapadnobalkanskim perspektivama premijerka Brnabić je poručila da na tome svi u regionu treba zajedno da rade, uz podršku Nemačke, EU i drugih međunarodnih partnera.\n- Znam da možemo da izgradimo lepši, bolji i prosperitetniji Balkan za sve - rekla je Brnabić i ocenila da Komorski investicioni forum Zapadnog Balkana - zajednička regionalna komora jedina, trenutno najviše radi na uspostavljanju budućeg zajedničkog tržišta regionu.\nTagovi: Ana Brnabić, Privredna komora Srbije, digitalizacija, Angela Merkel, pohvala


Državi preti raspad | Glas javnosti\nPočetna > Svet > Državi preti raspad\nBelgija bez nove vlade više od tri meseca posle izbora\nKriza počela pobedom Flamanske hrišćansko-demokratske partije Iva Leterma na izborima\nViše od tri meseca posle parlamentarnih izbora u Belgiji politički lideri još nisu uspeli da se dogovore o novoj vladi, pa mediji sve češće postavljaju pitanje da li još uopšte ima nade za Belgiju.\nKriza je počela pre tri meseca kada je Flamanska hrišćansko-demokratske partija Iva Leterma, koja se zalaže za slabljenje ionako labave federalne vlasti, pobedila na parlamentarnim izborima. Saobraćajni, stambeni, poljoprivredni, prosvetni i kulturni sektori su već pod kontrolom pet regionalnih, jezički osobenih parlamenata i administracija, ali Leterman želi da u nadležnost regionalne vlasti pređu i poreska, socijalna, ekonomska, imigraciona, nacionalna i pravosudna politika.\nSeverno, flamansko područje je razvijenije i ima manju stopu nezaposlenosti od južnog, frankonfonskog dela. Flamanski glasači, koji naginju desnici, godinama se žale da subvencionišu „lenju“ frankonfonsku Valoniju, čije stanovništvo uglavnom glasa za levicu ili centar. Belgijska politička tradicija je nalagala da se Letermu, lideru najmoćnije stranke u parlamentu, ponudi da formira novu vladu, ali razgovori o tome su propali krajem avgusta. Belgijski kralj Albert Drugi imenovao je drugog člana Letermeove stranke - Hermana Van Rompuja da sa ostalim političkim liderima razmotri mogućnosti postizanja sporazuma o formiranju vladajuće koalicije.\nDve trećine pripadnika flamanske zajednice smatra da će se Belgija pre ili kasnije podeliti, pokazuje anketa koju je juče objavio belgijski list Het latste nieuvs, prenosi Rojters. List takođe navodi da skoro svaki drugi Flamanac ili njih 46,1 odsto, želi da se Belgija podeli, što ukazuje da separatisti čekaju povoljan momenat uprkos političkom statusu kvo.\nU protekle tri decenije, Belgija je imala niz premijera uglavnom sa flamanskog govornog područja jer su u njih imali poverenje građani obeju etničkih zajednica. Politički analitičari smatraju da dolazak Leterma na čelo Flamanske demokratske partije označava kraj dinastije lidera sposobnih da izmire političke podele unutar Belgije.\nBelgijska država je rođena istorijski vrlo kasno - tek 1830. godine. „Brak“ Flamanaca na severu, koji govore flamanski (odnosno holandski, pošto je to isti jezik) i Valonaca na jugu, koji govore francuski, ugovorile su velike sile da bi stvorile neutralnu, „tampon državu“ prema Francuskoj, posle lošeg iskustva koje su imali s Napoleonom. Iako su Flamanci brojniji od Valonaca, potonji su uglavnom dominirali na svim planovima. Za frankofonsku belgijsku elitu (kojoj se priključila i flamanska buržoazija), Flamanci su bili zaostali seljaci. Tako je nastala društvena i ekonomska diskriminacija, izvor nezadovoljstva Flamanaca koje ni danas nije prestalo. Donedavno je Valonija bila mnogo bogatija od ruralne Flandrije, ali danas je obrnuto.\nUstav je pet puta menjan od 1970, što je donelo korenitu promenu sistema vlasti u federalnu strukturu zapanjujuće složenosti - pravi odraz različitosti dveju etničkih zajednica. Zahtev Flamanaca za nezavisnošću jasno je predočen u „Manifestu za nezavisnu Flandriju u Evropi“, objavljenom krajem 2005. Dokument je utoliko ozbiljniji što njegov autor nije ksenofobična, ekstremno desničarska partija Flams belang, već 65 pripadnika flamanskog poslovnog i akademskog establišmenta. U manifestu stoji da Flandrija i Valonija imaju drugačije potrebe i ciljeve zbog dubokih političkih, ekonomskih, društvenih i kulturnih razlika koje među njima postoje. Tu se tvrdi da sadašnja federalna struktura sa ograničenjima usmerenim protiv većine vodi ka „trulim kompromisima“ na nivou federalne države i „neumerenom pretakanju novca iz Flandrije u Valoniju i Brisel“.\nIzvinjenje Rajsove Iračanima\nSanader: Izbori za Sabor 25. novembra\nSvet za pregovore\nAmeričke optužbe su izmišljene


RUSKI GENERAL: Američki razarači biće „na nišanu“ | WebTribune\nHome U FOKUSU RUSKI GENERAL: Američki razarači biće na nišanu\nPosted date: фебруар 21, 2018 In: U FOKUSU\nDva američka razarača koja se trenutno nalaze u Crnom moru ne predstavljaju ozbiljnu pretnju za Rusiju, koja ima mnogo značajniju grupu u regionu. Osim toga, stalno ih pratimo, izjavio je za Sputnjik bivši komandant Baltičke flote (2001-2006), admiral Vladimir Valujev.\n„Smatram da ti razarači na tuđem bojištu neće predstavljati posebnu pretnju… Ta dva broda biće na nišanu, to je sigurno. Ako budu pokazivali negativna ili provokativna dejstva, u zavisnosti od stepena drskosti i štete dobiće kao odgovor ono što su zaradili“, istakao je Valujev.\nPrema njegovim rečima, Crnomorska flota određuje takozvane „prioritetne objekte“. To mogu da postanu i dva američka razarača koja se nalaze u Crnom moru. Na komandnom punktu flote u realnom vremenu se prikazuju podaci sveobuhvatnog obaveštajnog sistema.\n„Izviđanje je svemirsko, satelitsko, lokatorsko, taktičko, odnosno vrši se nad ratnim brodovima, podmornicama, kao i nad civilnim brodovima koji tuda prolaze“, dodao je Valujev.\nEkspert je rekao da je svrha pojavljivanja dva američka broda u Crnom moru provokativna i da odvraća ruske snage.\n„Oni kažu da povećavaju svoje prisustvo kako bi pomogli Ukrajini. Pošto Krim povećava vojnu grupu, konkretno podmornice, Sjedinjene Američke Države su navodno odlučile da za neutralizaciju ojačaju suprotstavljenu morsku grupu. Ali za Ukrajinu nema nikakve opasnosti od Crnomorske flote“, istakao je Valujev.\n„Potrebno je reagovati na osnovu dokumenata koji su prihvaćeni i ratifikovani od većine zemalja, uključujući i SAD. Režim prisustva ratnih brodova zemalja koje ne izlaze na Crno more, a SAD ne izlaze na Crno more, regulisan je Konvencijom iz Montrea koja se ne sme narušavati. Sa gledišta međunarodnog pomorskog zakona to predstavlja stoprocentno narušavanje“, dodao je bivši komandant flote.\nU nedelju je u Crno more ušao razarač američke mornarice „Karni“ i pridružio se razaraču „Ros“. Pozivajući se na izvore u Pentagonu, mediji su saopštili da je Vašington ojačao svoje prisustvo u Crnom moru kako bi se „suprotstavio povećavanju ruskih snaga u tom regionu“.\nNovinar nedeljnika NIN: Vučićeva politika je poražena, morao je da podnese ostavku – VIDEO\nPOSLOVNI BUM U NAJAVI: Filipinska kompanija u Nišu, uključena u razvoj vozila bez vozača


Mihajlović: Srbija je najveći partner Kine na Balkanu - IndeksOnline.rs\nNaslovna srbija Beograd Mihajlović: Srbija je najveći partner Kine na Balkanu\nMihajlović: Srbija je najveći partner Kine na Balkanu\nBEOGRAD – Ministarka građevinarstva, saobraćaja i infrastrukture Zorana Mihajlović izjavila je danas da je Srbija najveći partner Kine na Balkanu i u ovom delu Evrope te da dve zemlje imaju odlične ekonomske i političke odnose.\nU razgovoru sa grupom novinara iz najuticajnijih kineskih medija, koje je predvodila izvršna sekretarka Svekineske novinarske asocijacije Vang Dongmei, Mihajlović je rekla da je trenutna vrednost svih ugovora u infrastrukturi koje Srbija ima sa Kinom 2,5 milijardi dolara, ali da će ona uskoro biti mnogo veća, čak šest milijardi dolara, kada se potpišu svi ugovori o kojima se vode pregovori.\n“Srbija je mala zemlja, ali je najveći partner Kine na Balkanu i u ovom delu Evrope. Naše dve zemlje imaju odlične ekonomske i političke odnose. Srbija se nalazi na trasi najvećeg globalnog projekta ”Jedan pojas, jedan put” koji sprovodi Kina i učiniće sve što je u njenoj moći da doprinese ovom projektu i iskoristi sve njegove potencijale”, izjavila je Mihajlović.\nOn je istakla da o značaju za našu zemlju ugovora koje Srbija i Kina imaju u oblasti infrastrukture govori podatak da je od ukupnih ulaganja u infrastrukturu od oko 14 milijardi evra, gotovo polovina iz Kine.\nNaglasila je da je Srbija zahvalna i da izuzetno poštuje politiku Kine, koja nije priznala samoproglašenu nezavisnost Kosova, kao i da Srbija podržava politiku jedne Kine.\nKineske novinare najviše je zanimao projekat modernizacije brze pruge od Beograda do Budimpešte, koja treba da poveže zapadnu Evropu i grčku luku Pirej, a koju su kupile kineske kompanije.\n“Srbija i Kina su potpisale sve potrebne ugovore za početak radova na modernizaciji prve deonice ove pruge, od Beograda do Stare Pazove. Očekujem da radovi počnu u novembru, kada će u Budimpešti biti održan novi samit Kine i 16 zemalja centralne i istočne Evrope”, rekla je ministarka građevine.\nKako je objasnila, na osnovu razgovora kineskog i srpskog predsednika, očekuje da će cela deonica biti završena za dve i po godine.\n“Jedan od sledećih zadataka treba da bude obnova i modernizacija pruge od Beograda ka jugu Srbije, prema Makedoniji i Grčkoj, kako bismo dobili najbržu moguću vezu luke Pirej, Beograda i zapadne Evrope”, navela je Mihajlović.\nDodala je da je od izuzetne važnosti i pomoć Kine kroz razmenu znanja i iskustava, navodeći da je 15 kineskih inženjera nekoliko meseci provelo u Beogradu, gde su zajedno radili s našim inženjerima na projektovanju pruge od Beograda do Budimpešte kojom će vozovi ići brzinom do 200 kilometara na sat.\nNa pitanje kineskih novinara da li će pritisci koje Srbija trpi iz EU uticati na ekonomske odnose koje imamo sa Kinom, ona je rekla:\n“Ne bih to nazvala pritiscima, već dodatnim informisanjem koje Evropska unija traži od nas. Srbija ide ka punopravnom članstvu u EU i ono što je značajno jeste da su svi infrastrukturni projekti Srbije i Kine usklađeni sa evropskim standardima. Srbija ima odlično iskustvo u saradnji sa Kinom, mi smo mala zemlja kojoj su investicije potrebne i koja nema vremena za gubljenje i naš put u EU neće ugroziti saradnju koju imamo sa Kinom”, rekla je Mihajlović.\n“Osim saradnje u infrastrukturi, Srbija i Kina imaju jako dobru saradnju u energetici, a izuzetno sam ponosna na to što naše dve zemlje imaju odlične odnose u oblasti obrazovanja i kulture. Sigurna sam da će kultura i razmena znanja učiniti da odnosi Srbije i Kine, koje geografski jesu daleko, budu što bliskiji i bliži“, rekla je potpredsednica vlade.\nMihajlović je gošći Vang Dongmei poklonila pirotski ćilim koji su izradile žene iz Etnomreže.\nPrethodni tekstBG: Do kraja godine početak izgradnje “Tesla Grada”\nSledeći tekstMakron podneo prijavu protiv fotografa zbog uznemiravanja


Još nismo razgovarali sa SNS o koaliciji\nPredsednik Socijalističke partije Srbije (SPS) Ivica Dačić izjavio je danas da ta stranka ima veoma dobre odnose sa koalicionim partnerima u Vladi Srbije, ali i dodao da još nije razgovarao sa Srpskom naprednom strankom o eventualnoj zajedničkoj izbornoj listi.\n„Nismo razgovarali sa SNS niti je to neko tražio. O kakvim zajedničkim listama pišu mediji kad izbori još nisu ni raspisani“, rekao je Dačić novinarima pre početka sednice Glavnog odbora SPS.\nOn je ponovio da je SPS spreman da saradjuje sa SNS, ali da „ne smemo da se izgubimo u dnevno-političkim dogadjajima“.\n„Strateški gledano, Srbiji su potrebni veliki koraci, a oni zahtevaju političku stabilnost. Tražio sam sastanak sa (premijerom) Vučićem zato što ne smemo da se izgubimo u dnevno-političkim dogadjajima, već je za nas bitna strateška magistrala“, kazao je predsednik SPS.\nOn je najavio da će ta stranka na skupu u novosadskom Srpskom narodnom pozorištu 27. decembra obeležiti 25 godina postojanja.


Blizu Pupinovog mosta povređene dve devojke - www.lobi-info.rs\nJovana I. 5. septembra 2015., 09:48 3.9k Views\nSinoć, u petak, 4. septembra, došlo je do udesa nedaleko od Pupinovog mosta.\nU saobraćajnoj nesreći koja se dogodila na Zrenjaninskom putu u blizini Pupinovog mosta u 21.27 povređene su dve devojke.\nPrema rečima portparolke Hitne pomoći Nade Macure, devojke su starosti oko 18 godina i obe su zadobile povrede istegnuća vrata.\nEkipe Hitne pomoći su intervenisale i povređene devojke prevezle u Urgentni centar na neurohirurgiju.\nOvo je čak četvrta saobraćajna nesreća ove nedelje na levoj obali Dunava!\nPrvo je u sredu na Zrenjaninskom putu povređen muškarac, pa je u četvrtak jedan vozač udario u betonsku ogradu koja razdvaja smerove na Zrenjanincu a juče, u petak ujutru, čak sedam vozila učestvovalo je u lančanom sudaru na Pančevačkom mostu.\nPutevi na levoj obali nisu baš u najboljem stanju. Štaviše, daleko su od toga. Stoga apelujemo na sve sugrađane da vode računa tokom vožnje kako ne bi dolazilo do ovakvih situacija.\nPrethodna objava Beograd i Pančevo biće spojeni prevozom\nSledeća objava Podržite BSK danas protiv Radničkog


Jeftini letovi iz Španije do Sirije - Avio karte Španija Sirija - eSky.rs\nAvio karte iz Španije do Sirije\nPretražite letove iz Španije do Sirije\nProverite najbolje prilike za letove iz Španije do Sirije\n✔ Postoje li posebne ponude za letove iz Španije do Sirije na eSky.rs?\n✔ Mogu li se pobrinuti za osiguranje prilikom rezervacije leta iz Španije do Sirije?\n✔ Ako rezervišem let iz Španije do Sirije, mogu li da rezervišem ujedno i smeštaj?\n✔ Koje avio-kompanije nude letove iz Španije do Sirije?\nBudite sigurni, da na eSky.rs ponuda letova iz Španije do Sirije uključuje ne samo niskotarifne avio-kompanije, već i one koje su specijalizovane za visoki standard.


Oštroumniji računaju na prste | CityMagazine\nGodinama se verovalo da je strategija računanja na prste štetna za proces učenja osnovnih aritmetičkih operacija kod učenika u ranom uzrastu. Nastavnici su generacijama verovali da će računanje na prste ulenjiti memoriju i da će učenici sporije usvajati znanja. Međutim, jedno nedavno istraživanje u Švajcarskoj, objavljeno u oktobru u časopisu Journal of Cognitive Psychology, pokazalo je da šestogodišnjaci koji računaju na prste imaju veću radnu memoriju i da lakše i uspešnije rešavaju zadatke sabiranja ili dodavanja brojeva.\nOštroumniji šestogodišnjaci, koji imaju veći kapacitet radne memorije, koriste strategiju računanja na prste kod dodavanja brojeva. Justine Dupont-Boime sa Univerziteta u Ženevi i Catherine Thevenot sa Univerziteta u Lozani, autori ovog istraživanja, kažu da rezultati mogu da pomognu deci na ranom uzrastu da lakše prevaziđu poteškoće prilikom usvajanja osnovnih aritmetičkih operacija.\nU istraživanju je učestvovalo 84 deteta iz šest švajcarskih škola koje nemaju izrazitu praksu niti nametanja niti zabrane računanja na prste i deca su snimana dok rešavaju aritmetičke zadatke prilagođene uzrastu. Neka deca su imala testiranje memorije pre rešavanja aritmetičkih zadataka, a neka posle, i testiranje memorije se sastojalo u slušanju brojeva koje treba da ponove u obrnutom redosledu. Deca koja imaju veći kapacitet radne memorije mogu tačno da ponove duži lanac brojeva.\nNa prste je računalo pedeset i dvoje šestogodišnjaka i postojala je značajna korelacija između navike brojanja na prste i veličine radne memorije, ali isto tako su bili uspešniji u aritmetičkim zadacima. Deca koja imaju veću radnu memoriju imala su i efikasniju strategiju sabiranja brojeva. Na primer ako su imali zadatak 8+3, uspešniji u rešavanju su koristili dodavanje tri prsta kako bi se dobila konačna suma. Potvrđena su neka ranija istraživanja koja su pratila uspešnost petogodišnjaka u dodavanju brojeva i to tokom tri godine. Deca su bila uspešnija u sabiranju ukoliko bi koristili brojanje na prste ali samo do osme godine. Nakon osme godine nije poželjno koristiti računanje na prste i autori kažu da u početku učenike treba ohrabrivati da koriste prste tokom sabiranja ili dodavanja brojeva, a kasnije da polako napuštaju ovu strategiju.\nModa za najmlađe: Prvi Kids&Teen Fashion Selection\nDečji dani kulture matematika · računanje · škola · švajcarska\nPrvi koraci najmlađeg fotografa


Zahtjev za izručenje Orića BiH upućen u posljednji tren, Zvizdić tražio sastanak delegacija - Klix.ba\nZahtjev za izručenje Orića BiH upućen u posljednji tren, Zvizdić tražio sastanak delegacija\n25.6.2015. u 11:02\nPredsjedavajući Vijeća ministara BiH Denis Zvizdić čini se jedini je bh. političar koji je tražio sastanak visokih delegacije BiH i Švicarske u vezi s hapšenjem Nasera Orića. Za razliku od Zvizdića, Ministarstvo pravde BiH i Tužilaštvo BiH još jednom su dokazali da se u BiH sve radi u posljednji tren.\nZvizdić je prije nekoliko dana uputio pismo predsjednici Švicarske Simonetti Sommaruga kojoj je ponudio da se sastanu i razgovaraju o hapšenju Nasera Orića u Ženevi.\n"Svrha sastanka sa Simonettom Sommaruga bi bila da objasnim i činjenično dokažem da je hapšenje Nasera Orića nastavak prakse slanja politički motivisane potjernice koju Srbija koristi duži vremenski period, odnosno da optužnica koja se temelji na potjernici iz 2014. nema pravno utemeljenje jer je riječ o već presuđenoj stvari, te da je ista povučena iz baze Interpola 2014. godine", kazao je Zvizdić.\nOn je dodao da će ukoliko dođe do sastanka ukazati na osjetljivost trenutka u kojem je došlo do hapšenja, političku pozadinu potjernice, ali i podsjetiti na Interpolovu pravno obavezujuću rezoluciju iz 2010. godine koja ima za cilj sprečavanje država, u ovom slučaju Srbije, da se politizira korištenje Interpolovog sistema potjernica.\n"Naravno, ukazao bih i na hitnost puštanja i povratka Orića u Bosnu i Hercegovinu, odnosno na činjenicu da ovaj zahtjev Srbije za izručenjem predstavlja miješanje u prava i interese BiH, jer se postavlja pitanje zašto bi se bilo kojem državljaninu BiH sudilo u Srbiji za bilo šta što je eventualno počinjeno na teritoriji BiH", zaključio je Zvizdić.\nOn je na kraju dodao kako još uvijek čeka odgovor švicarske predsjednice, te da će reagovati u skladu s njim kada ga dobije.\nPodsjećamo, Tužilaštvo BiH u ponedjeljak je saopćilo da je putem Ministarstva pravde BiH uputilo zahtjev pravosuđu Švicarske Konfederacije, u kojem je traženo da se Naser Orić vrati u BiH, odnosno da se ne izruči pravosuđu Srbije, jer bi se na taj način ugrozio predmet Naser Orić i drugi, a koji se vodi pred pravosuđem BiH.\nSaopštenje Tužilaštva BiH\nIz Saveznog ureda za pravdu Švicarske jučer nam je saopćeno da Švicarska nije primila zahtjev za izručenje koji je Tužilaštvo Bosne i Hercegovine najavilo u ponedjeljak saopćenjem za medije.\nTek sinoć Ministarstvo pravde BiH nakon naše objave uputilo je zahtjev švicarskim organima.\nŠvicarsko Ministarstvo pravde dalo je rok od 18 dana Srbiji da podnese zahtjev za ekstradiciju Nasera Orića koji je uhapšen 10. juna, a kako nam je potvrđeno, srbijanske vlasti formalni zahtjev za izručenje dostavile su Švicarskoj 22. juna 2015. godine.\nTužilaštvo BiH Naser Orić Ministarstvo pravde BiH Denis Zvizdić\nPočela 12. sjednica Vlade FBiH\n25.06.2015. u 11:10\nDokumentacija Tužilaštva BiH sinoć poslana u Švicarsku, Oriću danas ističe pritvor\n25.06.2015. u 10:48


Evropa i Rusija posle sastanka u Parizu (video, foto) - Sputnjik Srbija\n18:02 31.05.2017 (osveženo 19:20 31.05.2017) Preuzmite kraći link\nDa li Jelisejska palata ima novu strategiju prema Moskvi i hoće li rukovanje Putina i Makrona promeniti odnose Evrope prema Rusiji? Hoće li osmesi iz Pariza uticati na otapanje antiruskih sankcija? Šta se menja u odnosu Francuske prema sirijskom problemu, a hoće li posle susreta dvojice lidera biti pomaka u rešavanju ukrajinskog pitanja?\nNa ova i druga pitanja, u emisiji „Svet sa Sputnjikom“ odgovore smo potražili od naših gostiju Srećka Đukića, bivšeg ambasadora naše zemlje u Belorusiji, i docenta Srđana Perišića sa Fakulteta za međunarodnu politiku i bezbednost „Union Nikola Tesla“.\nTelefonom su se uključili Nikola Jovanović, programski direktor CIRSD-a, kao i dopisnik „Večernjih novosti“ iz Pariza Gorana Čvorovića, a iz Moskve dopisnik Sputnjika Jovana Vukotić.\nNovinarka Sputnjika Aleksandra Stanić sa svojim gostima Srećkom Đukićem i bivšim ambasadorom naše zemlje u Belorusiji i docentom Srđanom Perišićem sa Fakulteta za međunarodnu politiku i bezbednost „Union Nikola Tesla“.


Susret dve kulture na izložbi u Jugoslovenskoj kinoteci - Portal Pasaž\nPosted: 12. septembra 2017. u 00:02 / by Milunka Nikolić / comments (0)\nItalijanski institut za kulturu u Beogradu predstavlja izložbu savremene umetnosti CONFRONTI / POREĐENJA koju su priredili Alesija Karlino i Marko Gavrilović, a organizovana je u saradnji sa Glorijom Porčela, Galerija “Ka d’Oro” Rim – Majami – Njujork i promovisana od strane Gabrijele Karluči. Izložba se održava od 16. septembra do 16. oktobra 2017. u Jugoslovenskoj kinoteci u Beogradu.\nIzložba gradi poređenje između dve kulture koje se susreću i stapaju u jedan jedini estetički kodeks i u njoj učestvuje šest umetnika, troje iz Srbije i troje iz Italije. Tri umetnika srpskog tima, Milija Belić, Marko Gavrilović i Ivana Milev, predstavljaju tri različite generacije, tri različita estetičko-kulturna pristupa. Italijanski tim izložbe predstavljaju Emanuela Fjoreli, Mikaela Latancio i Paolo Radi, kojima je zajednički snažan odnos sa prostorom u revnosnom traganju za materijom u trećoj dimenziji.\nSvečano otvaranje izložbe je u subotu 16. septembra u 17 časova u Jugoslovenskoj kinoteci.\nMilija Belić je slikar, skulptor ali i istoričar umetnosti. Njegova estetička vizija je potpuno usmerena na ono što sam umetnik definiše kao “plastični ritam”, ili pak traganje za suštinom u formi oslobođenoj svakog subjekta, modernu kosmologiju koja nudi novo tumačenje pitagorejske filozofije brojeva i univerzalne geometrije.\nPolje istraživanja Paola Radija je silikonska dijafragma. Prozračne skulpture pripovedaju o jedva primetnim realitetima gde je nevidljivo apsolutni protagonista svake kompozicije a površina neuhvatljivi prag koji posmatrača vodi unutar jednog enigmatičnog i perceptivnog prostora.\nDelo Ivane Milev karakteriše posmatranje prirode i neživog sveta formi koje trpe snagu vode, vetra i vatre. Njene skulpture su plod zaprepašćujuće tehničke minucioznosti i besprekorne pažnje. Umetnica eksperimentiše sa novim kompozicionim rešenjima koja joj omogućuju da na jedan neuobičajen način prikaže okolni prostor.\nTrodimenzionalni znakovi Emanuele Fjoreli komponuju plastične identitete koji stvaraju površinu, čine je opipljivom na pogled. Elastične niti stvaraju zamršene puteve, perceptivne lavirinte koji pripovedaju o dijalektici trajne forme i “neraskidivo vezane misli” što delu garantuje “mogućnost postojanja”.\nMarko Gavrilović u svojim slikama i skulpturama ispituje kompleksni odnos između čoveka i prirode, u stalnom traganju za univerzalnim fluksom. Njegove antropomorfne i animalne forme posvećene su naraciji realnosti, prikrivenoj maskama koje svakodnevno nosimo, da bi uhvatio suštinu čoveka i sveta u kojem živi.\nMikaela Latancio u svojim instalacijama od papira materiji daje skulptorski dignitet, svaki njen rad karakteriše snažna savitljivost kojoj se izlaže papir.U rukama umetnice on postaje mozaički element,po načinu sečenja, po upotrebljenim geometrijama, svaki fragment generiše ekskluzivne forme korporalnog i unitarnog vokabulara koji stvara molekularne strukture, vezivna tkiva saznanja…\nKomesar izložbe Alesija Karlino.


Pentagon razmatra povlačenje američkih vojnika iz zapadne Afrike | Global Defence\nPentagon razmatra povlačenje američkih vojnika iz zapadne Afrike\nAmerički specijalci nadgledaju vojnike Nigera prilikom vežbe (foto: AFP)\n16/01/2020 Saša Radomirović 0\nU nekom narednom periodu SAD mogle bi da povuku deo svojih vojnika iz zapadne Afrike. Štaviše, u „igri“ je i mogućnost potpunog povlačenja iz toga regiona. Ovakva ideja nije nova i datira još iz kraja 2017. godine nakon što su četiri američka komandosa poginula u zasedi militanata Islamske države u Nigeru.\nOvu ideju ponovo je podgrejao sekretar za odbranu Mark T. Esper koji bi u prvoj fazi sa zapadnog kontinenta Afrike izvukao nekoliko hiljada vojnika. Time bi se uskratilo dalje pružanje podrške francuskim trupama koji se bore protiv militanata u Burkina Faso, Maliju i Nigeru. Primarna misija SAD je obuka lokalnih snaga i pomoć u suzbijanju militanata iz redova Islamske države, Boko Harama i drugih ogranaka Al Kaide.\nRazgovori se vode čak i o napuštanju nedavno izgrađene vazduhoplovne baze „201“ za bespilotne letelice u Nigeru. Ovaj veliki kompleks smešten u mestu Agadez vredan je oko 110 miliona dolara i pored toga što može da primi velliki broj bespilotnih letelica tipa MQ-9 Reaper, na njegov aerodrom mogu da sleću i transportni avion poput C-17 Globemaster III. Zbog veoma važnog geostrateškog položaja omogućava se lako operisanje ne samo u Nigeru, već i u celoj zapadnoj, centralnoj i severnoj Africi.\nAmerički transportni avion C-130J u momentu poletanja sa piste u bazi 201 u Nigeru (foto: US Army)\nTrupe raspoređene u ovoj oblasti održavaju neki minimalan vid stablinosti, bez uspeha svih ovih godina da se radikalne grupe iskorene i tom regionu donese bilo kakav prosperitet. Ista situacija je u Iraku i Avganistanu, gde se odavno pominje povlačenje vojnika iz takozvanih „beskrajnih ratova“.\nUpravo je to bilo jedno od ključnih obećanja Donalda Trampa u predizbornoj kampanji. Međutim, statistike pokazuju da se u ovom momentu van svojih matičnih granica nalazi oko 200 000 američkih vojnika, što je slično onoj cifri koju je Tramp zatekao u momentu stupanja na predsedničku dužnost.\nEsper razmatra i značajno povlačenje sa Bliskog istoka, pa se tako pominje da bi u narednih nekoliko meseci iz Iraka moglo da bude povučeno oko 2500 vojnika od postojećih 5000. Na drugoj strani, iz Avganistana bi moglo da ode oko 4000 od ukupnih 13 000, koliko ih trenutno ima.\nJedan od razloga predloga za povlačenje nalazi se u novoj američkoj strategiji odbrane, gde umesto borbe protiv terorizma koja je bila prioritet skoro 20 godina, nova strategija u prvi plan stavlja Kinu i Rusiju, kao glavne pretnje po bezbednost SAD.\nDo sada, SAD su kroz takozvani program “127e” trošile do 100 miliona dolara godišnje podržavajući oružane snage širom sveta u cilju borbe protiv terorizma. Eventualnim povlačenjem američkih vojnika sasvim je realno očekivati smanjenje izdataka u ove svrhe.\nSekretar za odbranu Mark Esper (foto: Reuters)\nPentagon sve češće vrši pritisak na lokalne zemlje da podnesu veći teret, pre svega u finasijskom pogledu, ukoliko žele da američke trupe ostanu na njihovim teritorijama. Poslednji i najreprezentativniji primer je Južna Koreja, gde je Esper od zvanične vlade u Seulu zatražio isplatu od 5 milijardi dolara za 28,500 američkih vojnika stacioniranih u toj zemlji.\nPolemika se isto vodi i u Saudijskoj Arabiji gde bi ta zemlja – koja je nedavno primila nove baterije PVO i oko 3000 američkih vojnika – trebala da isplati nekoliko milijardi zbog pružanja podrške u odbrani suvereniteta i teritorijalnog integriteta, pre svega zbog pretnje koja dolazi iz Irana.\nNeslaganja sa Pentagonom unutar SAD\nZa Espera i Pentagon veliki problem pravi to što se sa izloženim predlogom o povlačenju vojnika ne slaže vrh američke vojske, a po svemu sudeći ni obaveštajne strukture. Novoimenovani komandant američkih snaga u Africi general Stephen J. Townsend izrazio je brigu da bi se povlačenjem vojnika stvorio vakum, koji bi popunile države poput Rusije i Kine.\nIz američke perspektive, ovakva zabrinutost je na neki način opravdana, ukoliko se uzme u obzir da Kina, ali sve češće i Rusija žele da prigrabe što veći uticaj na ovom kontinentu. Kina je sve prisutnija u ekonomskom smilsu kroz investiranje u infrastrukturu ili industriju. Rusija sa druge strane teži da isposluje ugovore u vidu prodaje naoružanja i vojne opreme. Takođe, primećeno je i sve učestalije prisustvo ruski plaćenika na mnogim ratištima u Africi , poput onih iz grupe Vagner.\nNi komandant američkih trupa na Bliskom istoku general Kenneth F. McKenzie ne slaže se sa idejom o povlačenju trupa iz ovog nestabilnog regiona. Glavni argument je ovde Iran, koji bi odlazak američkih vojnika iskoristio za dodatno jačanje svog uticaja, posebno nakon povlačenja SAD iz nuklearnog sporazuma i sve učestalijih tenzija na relaciji Teheran-Vašington.\nČini se da ni State Department ne podržava Esperovu ideju. Mike Pompeo je skoro istakao vidnu zabrinutost da bi Islamska država mogla da nadjača snage pojedinih država u pomenutim regionima. Sve učestaliji talasi terorističkih napada u Subsaharskoj Africi naveli su Pompea da formira specijalni tim za njihovo suzbijanje.\nFrancuska patrola u Burkina Faso (foto: AFP)\nPosebno je zabrinuta i Francuska koja u zapadnoj Africi ima oko 4 500 vojnika, koje se bore protiv Islamske države i Al Kaide. Njene jedinice na terenu najvećim delom se upravo oslanjaju na američku logističku podršku, ali i obaveštajne informacije. Francuska izražava želju da bude što samostalnija u svojim operacijama, što se vidi kroz intenzivnije naručivanje američkih transportnih aviona C-130 i sofisticiranih bespilotnih letelica MQ-9 Reaper.\nTežnje Espera i Pentagona za izvlačenje američkih vojnika iz zapadne Afrike najvećim delom neće uroditi plodom. Ono što je realno očekivati jeste povlačenje nekoliko stotina vojnika, kao što je do sada bio slučaju. Izvlačenje nekog većeg broja i raspoređivanje na druge teritorije u vidu odbrane od Kine i Rusije nisu realni u ovom momentu.\nSAD sasvim sigurno nisu spremne da napuste strateški bitnu vazduhoplovnu bazu „201“ u Nigeru, koju su nedavno izgradili i u koju je uloženo 110 miliona dolara. Samo njenim postojanjem omogućena je kontrola velikog dela Afrike, što dovoljno govori o njenim potencijalima.\nObuka vojske Nigera od strane američkih savetnika (foto: NYT)\nPotencijala te baze, ali i značaja prisustva američkih vojnika na drugim lokacijama svesni su i drugi krugovi u okviru SAD. Američka vojska, CIA, State Department, ali verovatno i deo Kongresa nisu spremni da načine ovako jedan radikalan potez, ostavljajući tako ovaj region kao buduće plodno tlo za uticaj drugih zemalja poput Kine i Rusije.\nNi mnoge zemlje iz tih krajeva ne gledaju blagonaklono na odlazaka američkih vojnika sa njihovih teritorija, jer su svesni da bi njihovim odlaskom mnoga mesta i čitave oblasti ponovo pale u ruke militanata. Najveći problem je taj što programi američke pomoći, kao i prisustvo specijalnih jedinica nisu doprineli potpunom osamostaljivanju lokalnih oružanih snaga u odbrani matičnih granica.\nTagovi:Afrika Burkina Faso Niger povlačenje SAD\nIran priznao obaranje ukrajinskog putničkog aviona\nŠta je sprečilo SAD da realizuju plan o angažovanju nuklearnog oružja u Vijetnamu?\nMože li Hamas postati izraelski partner protiv Islamskog džihada u Gazi?\nVelika vojna parada u Moskvi – šta je sve prodefilovalo Crvenim trgom\nPogranični sukob Kine i Indije – najveći u poslednjih 45 godina\nKraj Haftarove opsade Tripolija


U novopazarskoj Opštoj bolnici Novi Pazar na odeljenju hirurgije prvi put je urađenja totalna proteza kuka. Nju je uz asistenciju naših lekara ortopeda uradio Prof. dr Zoran Baščarević ,direktor Ortopedske …\nVaskularni hirurg u Novom Pazaru\nU novopazarskoj Opštoj bolnici ovih dana ordinira i vaskularni hirurg iz Kliničkog centra Srbije doc.dr Nikola Ilić. On već nekoliko puta dolazi u Novi Pazar i osim nekoliko komplikovanih hirurških …\nOpšta bolnica u Novom Pazaru uskoro će dobiti angio salu. Predstavnici ove zdravstvene ustanove na čelu sa direktorom dr Mehom Mahmutovićem bili su kod ministra zdravlja Zlatibora Lončara koji je …\nPredstavnici Opšte bolnice danas su sa ministrom zdravlja Zlatiborom Lončarom dogovorili da se opredele sredstva za kupovinu angio sale. Resorno ministartsvo će prebaciti novac sledeće nedelje, kada će se krenuti …\nDogovor ministra zdravlja Zlatibora Lončara i Opšte bolnice Novi Pazar, da eminentni lekari Kliničkog centra dolaze i izvode složene operacije se uspešno sprovodi. Danas je jednu takvu složenu laparoskopsku operaciju …\nLekari iz Amerike, koji već drugi dan borave u Novom Pazaru, u saradnji sa našim lekarim učestvuju i u operativnim zahvatima. Razmenjena su i iskustva i u oblasti ortopedije i …


NBA predlog: Da li je ovaj par vredan rizika? - Sportske novosti\nNaslovna Košarka Najave i prognoze Košarka NBA predlog: Da li je ovaj par vredan rizika?\nNBA predlog: Da li je ovaj par vredan rizika?\nPoslednji meč na današnjem programu odigraće se u Staples Centru kada će se sastati od 4:30 ekipa L.A. Lakersa i Denver Nuggetsi. Ekipa predvođena Jokićem je favorit u meču sa hendikepom od 5.5, dok se na utakmici očekuje oko 230 poena.\nPreslušajte novo izadanje Run&Gun Podcasta!\nLakersi su nakon 3 uzastopna poraza otpisani od Plejofa i sada ih ni čudo ne može spasiti pošto njihov 3. najbolji igrač u ovom trenutku – Kyle Kuzma ne može da pomogne ekipi zbog povrede. Lonzo Ball još uvek nije oporavljen, Brandon Ingram i Lance Stephenson upitni su za meč.\nNa ovom meču neće biti Tyson Chandlera koji najverovatnije neće više odigrati nijedan meč do kraja sezone. Na poziciji visokih igrača trener Luke Walton koristio je i Kuzmu, a sada su alternative Mike Muscala i Moritz Wagner.\nUkoliko trener ne bude mnogo eksperimentisao, JaVale McGee bi trebao imati sigurnih 20ak minuta. Njegova margina je 11.5 i sigurno je da pasovima Ronda i LeBrona može da je pređe sa 6 zakucavanja, ali je rizik njegovog odigravanja upravo nejasna zamisao trenera.\nNBA predlog: Da li će i danas imati očajan šut?\nPrethodni tekstNBA predlog: Da li će i danas imati očajan šut?\nSledeći tekstTrojica igrača preskaču sutrašnji duel!


SAD pojačao sankcije Bjelorusiji | Bjelorusija News | Al Jazeera\nSAD pojačao sankcije Bjelorusiji\nSAD je sa Evropskom unijom izradio ‘spisak ciljanih sankcija protiv ključnih članova režima bjeloruskog predsjednika Aleksandra Lukašenka’.\nBjelorusko prisilno preusmjerenje i hapšenje novinara "predstavljaju direktnu povredu međunarodnih normi", rekla je portparolka Bijele kuće Jen Psaki (Reuters)\nSjedinjene Američke Države su potvrdile niz sankcija protiv Bjelorusije poslije preusmjerenja aviona Ryanaira na Minsk i hapšenja bjeloruskog opozicionara koji je bio na tom letu.\nPored mjera već najavljenih proteklih sedmica, Washington je sinoć u saopštenju naveo da je sa Evropskom unijom izradio “spisak ciljanih sankcija protiv ključnih članova režima bjeloruskog predsjednika Aleksandra Lukašenka”, piše AFP, prenosi Beta.\n“Bjelorusko prisilno preusmjerenje, pod lažnim pretekstom komercijalnog leta Ryanaira koji je saobraćao između dvije zemlje članice Evropske unije i hapšenje novinara Romana Protaševiča “predstavljaju direktnu povredu međunarodnih normi”, rekla je portparolka Bijele kuće Jen Psaki.\nEkonomske sankcije protiv devet bjeloruskih javnih firmi ponovo uvedene u aprilu poslije represije prodemokratskih demonstracija će početi da se primjenjuju 3. juna.\nI EU razmatra sankcije\nU vrijeme spornih izbora 2006, Washington je zabranio sve transakcije sa tim firmama. Američko ministarstvo finansija je zatim suspendovalo te sankcije 2015. godine pozdravljajući određeni napredak, ali je američka vlada upozorila krajem marta da bi moglo da se desi da se ta suspenzija ne produži sljedeći put kada istekne.\nSjedinjene Američke Države takođe ponovo savjetuju svojim državljanima da ne idu u Bjelorusiju, zemlja je stavljena na nivo četiri, što govori – ne ići tamo.\nEU sa svoje strane razmatra mogućnost sankcija protiv Bjelorusije koje bi mogle da se odnose na izvoz kalijuma i tranzit ruskog gasa, dva važna izvora prihoda za zemlju, rekao je u četvrtak šef evropske diplomatije Josep Borrell.\nMinsk navodi da je avion preusmjeren zbog upozorenja na bombu a da je hapšenje Romana Protaševiča i njegove djevojke Sofije Sapega slučajnost.\nRusija će dopustiti evropskim avionima zaobilaženje Bjelorusije\nRusija je prethodno blokirala pristup za dva aviona koji su planirali zaobići Bjelorusiju na putu za Moskvu.